I (Πράξεις, για την ισχύ των οποίων απαιτείται δημοσίευση) ΚΑΝΟΝΙΣΜΟΣ (ΕΟΚ) αριθ. 1013/81 ΤΟΥ ΣΥΜΒΟΥΛΙΟΥ της 17ης Φεβρουαρίου 1981 περί συνάψεως συμφωνίας υπό μορφή ανταλλαγής επιστολών σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ' ενός και της Ελλάδος και της Τουρκίας, αφ' ετέρου, σε περίπτωση επαναποστολής των εμπορευμάτων από την Αυστρία και περί εφαρμογής στην Κοινότητα των αποφάσεων αριθ. 1/80, αριθ. 2/80 και αριθ. 3/80 της Μεικτής Επιτροπής ΕΟΚ-Αυστρίας - Κοινοτική διαμετακόμιση - σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών της κοινοτικής διαμετακομίσεως, καθώς και των προσαρτημάτων της

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι πρέπει να εγκριθεί η συμφωνία υπό μορφή ανταλλαγής επιστολών σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ' ενός, και της Ελλάδος και της Τουρκίας, αφ' ετέρου, σε περίπτωση επαναποστολής των εν λόγω εμπορευμάτων από την Αυστρία (1)- ότι η εν λόγω τροποποίηση αποτελεί το αντικείμενο της συστάσεως αριθ. 1/80 της Μεικτής Επιτροπής ΕΟΚ-Αυστρίας "κοινοτική διαμετακόμιση"- ότι η σύσταση αυτή προβλέπει ότι πρέπει να γίνουν τροποποιήσεις στη συμφωνία, οι οποίες κατέστησαν αναγκαίες από την προσχώρηση της Ελλάδος-

ότι, εξάλλου, το άρθρο 16 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας, για την εφαρμογή των κανονισμών περί της κοινοτικής διαμετακομίσεως (2), που υπεγράφη στις 30 Νοεμβρίου 1972, εξουσιοδοτεί τη Μεικτή Επιτροπή, που συνεστήθη με τη συμφωνία αυτή, να εκδίδει, με αποφάσεις, ορισμένες τροποποιήσεις τόσο στη συμφωνία όσο και τα προσαρτήματά της-

ότι η Μεικτή Επιτροπή αποφάσισε την τροποποίηση της συμφωνίας της 30ήςΝοεμβρίου 1972 και των προσαρτημάτων της για να καταστεί ιδίως δυνατό να ληφθούν υπόψη οι τεχνικές προσαρμογές που έγιναν στους κανονισμούς περί της κοινοτικής διαμετακομίσεως λόγω της προσχωρήσεως της Ελλάδος και για να καταστεί το κείμενο σε ελληνική γλώσσα εξ ίσου αυθεντικό-

ότι η Μεικτή Επιτροπή αποφάσισε, εξάλλου, να προβλέψει τη δυνατότητα εκτυπώσεως και συμπληρώσεως των παραστατικών κοινοτικής διαμετακομίσεως με σύγχρονα τεχνικά μέσα και ταυτόχρονα να επεκτείνει στις μεταφορές με μεγάλα εμπορευματοκιβώτια τις απλουστεύσεις που προβλέπονται επί του παρόντος στις εξαγωγές δια σιδηροδρόμου-

ότι η Μεικτή Επιτροπή πρόβλεψε, εξάλλου, ειδικές διατάξεις, βάσει των οποίων είναι δυνατή η διάκριση, εν όσω οι δασμοί και οι άλλες επιβαρύνσεις δεν θα έχουν καταργηθεί στις ενδοκοινοτικές συναλλαγές, των εμπορευμάτων που απέκτησαν τον κοινοτικό χαρακτήρα στην Κοινότητα των Εννέα, από εκείνα που έχουν αποκτήσει τον χαρακτήρα αυτόν στην Ελλάδα-

ότι οι εν λόγω τροποποιήσεις αποτελούν αντιστοίχως το αντικείμενο των αποφάσεων αριθ. 1/80 και αριθ. 2/80 της 18ης Σεπτεμβρίου 1980 και της αποφάσεως αριθ. 3/80 της 24ης Νοεμβρίου 1980 της Μεικτής Επιτροπής- ότι είναι αναγκαίο να ληφθούν τα μέτρα για την εκτέλεση των εν λόγω αποφάσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η συμφωνία υπό μορφή ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ' ενός, και της Ελλάδος και της Τουρκίας, αφ' ετέρου, εγκρίνεται εξ ονόματος της Κοινότητος.

Το κείμενο της συμφωνίας παρατίθεται στο παράρτημα I.

Άρθρο 2

Ανατίθεται στον πρόεδρο του Συμβουλίου να ορίσει το εξουσιοδοτημένο πρόσωπο για την υπογραφή της συμφωνίας, για να δεσμεύσει την Κοινότητα.

Άρθρο 3

Οι αποφάσεις αριθ. 1/80, αριθ. 2/80 και αριθ. 3/80 της Μεικτής Επιτροπής ΕΟΚ-Αυστρίας - κοινοτική διαμετακόμιση - σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακομίσεως καθώς και των προσαρτημάτων της, ισχύουν στην Κοινότητα.

Το κείμενο των αποφάσεων παρατίθεται στα παραρτήματα II, III και IV.

Άρθρο 4

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Φεβρουαρίου 1981.

Για το Συμβούλιο

Ο Πρόεδρος

D. F. van der MEI

(1) ΕΕ αριθ. L 188 της 19. 7. 1975, σ. 1.

(2) ΕΕ αριθ. L 294 της 29. 12. 1972, σ. 87.

ΠΑΡΑΡΤΗΜΑ I

ΣΥΜΦΩΝΙΑ υπό μορφή ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ' ενός, και της Ελλάδος και της Τουρκίας, αφ' ετέρου, σε περίπτωση επαναποστολής των εμπορευμάτων από την Αυστρία Επιστολή αριθ. 1

Βρυξέλλες,......

Κύριε Πρέσβυ,

Η Μεικτή Επιτροπή ΕΟΚ-Αυστρίας - κοινοτική διαμετακόμιση -, πρότεινε, με τη σύστασή της αριθ. 1/80 της 18ης Σεπτεμβρίου 1980, ορισμένες τροποποιήσεις στη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ'ενός, και της Ελλάδος και της Τουρκίας, αφ' ετέρου, σε περίπτωση επαναποστολής των εμπορευμάτων από την Αυστρία. Το τροποποιημένο κείμενο της συμφωνίας παρατίθεται στο συνημμένο προσάρτημα. Έχω την τιμή να σας επιβεβαιώσω τη συγκατάθεση της Κοινότητος επ' αυτών των τροποποιήσεων και να σας προτείνω να τεθούν σε ισχύ την 1η Ιανουαρίου 1981. Θα σας ήμουν ευγνώμων αν επιβεβαιώνατε τη συγκατάθεση της Δημοκρατίας της Αυστρίας επ' αυτών των τροποποιήσεων καθώς και επί της προτεινομένης ημερομηνίας θέσεώς τους σε ισχύ.

Παρακαλώ να δεχθείτε, Κύριε Πρέσβυ, τη διαβεβαίωση της μεγίστης εκτιμήσεώς μου.

Εξ ονόματος του Συμβουλίου

των Ευρωπαϊκών Κοινοτήτων

Επιστολή αριθ. 2

Βρυξέλλες,.....

Κύριε Πρόεδρε,

Έχω την τιμή να σας γνωρίσω τη λήψη της σημερινής σας επιστολής η οποία έχει ως εξής:

"Η Μεικτή Επιτροπή ΕΟΚ-Αυστρίας - κοινοτική διαμετακόμιση -, πρότεινε, με τη σύστασή της αριθ. 1/80, της 18ης Σεπτεμβρίου 1980, ορισμένες τροποποιήσεις στη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος, αφ'ενός, και της Ελλάδος και της Τουρκίας, αφ' ετέρου, σε περίπτωση επαναποστολής των εμπορευμάτων από την Αυστρία. Το τροποποιημένο κείμενο της συμφωνίας παρατίθεται στο συνημμένο προσάρτημα. Έχω την τιμή να σας επιβεβαιώσω τη συγκατάθεση της Κοινότητος επ' αυτών των τροποποιήσεων και να σας προτείνω να τεθούν σε ισχύ την 1η Ιανουαρίου 1981. Θα σας ήμουν ευγνώμων αν επιβεβαιώνατε τη συγκατάθεση της Δημοκρατίας της Αυστρίας επ' αυτών των τροποποιήσεων καθώς και επί της προβλεπομένης θέσεώς τους σε ισχύ.".

Έχω την τιμή να σας επιβεβαιώσω τη συγκατάθεση της Δημοκρατίας της Αυστρίας επί του περιεχομένου της επιστολής σας καθώς και επί της προτεινομένης ημερομηνίας θέσεως σε ισχύ των τροποποιήσεων αυτών.

Παρακαλώ να δεχθείτε, Κύριε Πρόεδρε, τη διαβεβαίωση της μεγίστης εκτιμήσεώς μου.

Εξ ονόματος της Δημοκρατίας

της Αυστρίας

ΠΡΟΣΑΡΤΗΜΑ ΣΥΜΦΩΝΙΑ μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας, περί της απλουστεύσεως των διατυπώσεων στις εμπορικές συναλλαγές μεταξύ της Ευρωπαϊκής Οικονομικής Κοινότητος και της Τουρκίας, σε περίπτωση επαναποστολής τους από την Αυστρία

Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΣ,

αφ' ενός,

Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,

αφ' ετέρου,

ΕΠΙΘΥΜΩΝΤΑΣ να απλουστεύσουν τις διατυπώσεις στις εμπορικές συναλλαγές μεταξύ της Ευρωπαϊκής Οικονομικής Κοινότητος και της Τουρκίας, Κράτους με το οποίο η Κοινότης έχει συνάψει συμφωνία συνδέσεως, σε περίπτωση που τα εν λόγω εμπορεύματα αποτελούν αντικείμενο επαναποστολής από την Αυστρία, κατόπιν μεταφορτώσεως ή αποθηκεύσεως, κατά περίπτωση,

ΕΚΤΙΜΩΝΤΑΣ ότι η συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας σχετικά με την εφαρμογή των κανονισμών περί της κοινοτικής διαμετακομίσεως, που υπεγράφη στις 30 Νοεμβρίου 1972, προβλέπει ευρεία συνεργασία μεταξύ των τελωνείων των Κρατών μελών και της Αυστρίας, που βασίζεται στην αρχή της αμοιβαίας εμπιστοσύνης- ότι προκειμένου να απλουστευθούν οι τυπικές διαδικασίες, η συνεργασία αυτή δύναται ομοίως να τεθεί σε εφαρμογή κατά τις εμπορικές συναλλαγές μεταξύ της Κοινότητος και της Τουρκίας.

ΣΥΝΕΦΩΝΗΣΑΝ ΕΠΙ ΤΩΝ ΑΚΟΛΟΥΘΩΝ ΔΙΑΤΑΞΕΩΝ:

Άρθρο 1

Κατά την έννοια της παρούσης συμφωνίας, νοούνται ως:

α) "Κοινότης": Η Ευρωπαϊκή Οικονομική Κοινότης,

β) "Κράτος μέλος": Ένα Κράτος μέλος της Κοινότητος,

γ) "συμφωνία περί της διαμετακομίσεως": η συμφωνία της 30ής Νοεμβρίου 1972, μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας σχετικά με την εφαρμογή των κανονισμών περί της κοινοτικής διαμετακομίσεως.

Άρθρο 2

1. Υπό την επιφύλαξη της παραγράφου 2 η παρούσα συμφωνία εφαρμόζεται για τα εμπορεύματα για τα οποία, στα πλαίσια των συναλλαγών μεταξύ της Κοινότητος και της Τουρκίας, έχουν εκδοθεί πιστοποιητικά κυκλοφορίας εμπορευμάτων, των οποίων το υπόδειγμα παρατίθεται το παράρτημα I, και τα οποία αποτελούν επί αυστριακού εδάφους αντικείμενο επαναποστολής κατόπιν μεταφορτώσεως ή αποθηκεύσεως κατά περίπτωση.

2. Εξαιρούνται της εφαρμογής των διατάξεων της παρούσης συμφωνία τα εμπορεύματα που απαριθμούνται στο παράρτημα II.

Άρθρο 3

1. Για τα εμπορεύματα που προβλέπονται στο άρθρο 2 παράγραφος 1, πρέπει να προσκομίζεται στο αρμόδιο αυστριακό τελωνείο πιστοποιητικό κυκλοφορίας εμπορευμάτων εκδοθέν σε ένα Κράτος μέλος ή στην Τουρκία. Το πιστοποιητικό κυκλοφορίας εμπορευμάτων πρέπει να είναι τυπωμένο και συμπληρωμένο σε μία από τις γλώσσες που προβλέπονται στο άρθρο 14, ή στην τουρκική γλώσσα. Εφ' όσον χρησιμοποιείται η τουρκική γλώσσα, πρέπει να εκδίδεται επίσης και σε μία από τις γλώσσες που προβλέπονται στο άρθρο 14.

2. Τα εμπορεύματα παραμένουν υπό τον διαρκή έλεγχο της διευθύνσεως των αυστριακών τελωνείων, ώστε να εξασφαλίζεται η ταυτότης και η ακεραιότης τους.

3. Τα εμπορεύματα πρέπει να παραμένουν σε φυλασσομένους χώρους και να μην έχουν υποστεί επεξεργασίες άλλες από εκείνες που ήταν απαραίτητες για τη διατήρηση της καταστάσεώς τους ή εκείνων που συνίσταντο σε τμηματικές αποστολές χωρίς αντικατάσταση της συσκευασίας.

Άρθρο 4

1. Σε περίπτωση επαναποστολής των εμπορευμάτων που προβλέπονται στο άρθρο 2 παράγραφος 1, το πιστοποιητικό κυκλοφορίας των εμπορευμάτων πρέπει να καθιστά εμφανές ότι πληρούνται οι προϋποθέσεις του άρθρου 3.

2. Προς το σκοπό αυτό, σε περίπτωση μη τμηματικής επαναποστολής, το αρμόδιο αυστριακό τελωνείο εγγράφει στη θέση "περιγραφή των εμπορευμάτων" του πιστοποιητικού τη μνεία "Direkte Weiterleitung EWG" και επικυρώνει τη σημείωση αυτή θέτοντας τη σφραγίδα του και την ημερομηνία.

Σε περίπτωση τμηματικής επαναποστολής στην Αυστρία, πρέπει να γίνεται για κάθε παρτίδα φωτοτυπία του πιστοποιητικού κυκλοφορίας που υπεβλήθη στο αρμόδιο αυστριακό τελωνείο. Η άνω πλευρά κάθε φωτοτυπίας πρέπει να φέρει με κόκκινο μελάνι την ένδειξη "Teilsendung". Η φωτοτυπία πρέπει να εμφανίζει καθαρά τα εμπορεύματα στα οποία αναφέρεται. Οι σημειώσεις αυτές επικυρώνονται θέτοντας τη σφραγίδα του τελωνείου και την ημερομηνία.

3. Το αρχικό πιστοποιητικό κυκλοφορίας των εμπορευμάτων πρέπει να φέρει τις κατάλληλες σημειώσεις σχετικά με την τμηματική αποστολή. Φυλάσσεται επί δύο τουλάχιστον έτη στο αρμόδιο αυστριακό τελωνείο, και κατόπιν αιτήσεως, διαβιβάζεται στη διεύθυνση τελωνείων του ενδιαφερομένου Κράτους μέλους στα πλαίσια της διοικητικής συνεργασίας που προβλέπεται στο άρθρο 6.

Άρθρο 5

Τα εμπορεύματα που επαναποστέλλονται, καθώς και το πιστοποιητικό κυκλοφορίας των εμπορευμάτων που αναφέρεται σ' αυτά ή σε περίπτωση τμηματικής αποστολής - η φωτοτυπία του εν λόγω πιστοποιητικού, επικυρωμένη από το αρμόδιο αυστριακό τελωνείο, πρέπει να υποβληθούν στις τελωνειακές αρχές του Κράτους εισαγωγής εντός προθεσμίας έξι μηνών από της ημερομηνίας εκδόσεως του αρχικού πιστοποιητικού.

Άρθρο 6

1. Κατά περίπτωση, οι διευθύνσεις των τελωνείων των Κρατών μελών αφ' ενός και η Δημοκρατία της Αυστρίας αφ' ετέρου, ανακοινώνουν αμοιβαίως, με δική τους πρωτοβουλία ή κατόπιν αιτήσεως, τις διαπιστώσεις, τα έντυπα, τις αναφορές, τα πρακτικά και τις πληροφορίες σχετικά με εμπορεύματα που προσκομίσθηκαν στο Κράτος εισαγωγής ως επαναποσταλέντα από την Αυστρία στα πλαίσια της παρούσης συμφωνίας ή σχετικά με τις αντικανονικές ενέργειες και παραβάσεις που έγιναν επ'ευκαιρία των εμπορικών συναλλαγών που προβλέπονται στην παρούσα συμφωνία.

2. Οι διευθύνσεις των τελωνείων των Κρατών μελών εξουσιοδοτούνται να διαβιβάζουν στη διεύδυνση των τουρκικών τελωνείων τα έντυπα και τις πληροφορίες που αποκτούν στο πλαίσιο της διοικητικής συνεργασίας που προβλέπεται στην παράγραφο 1.

Άρθρο 7

Οι διατάξεις της παρούσης συμφωνίας δεν εμποδίζουν τις απαγορεύσεις ή τους περιορισμούς στις εισαγωγές, εξαγωγές ή διαμετακόμιση που επιβάλλει η Δημοκρατία της Αυστρίας και δικαιολογούνται από λόγους δημοσίας τάξεως, δημοσίας ασφαλείας ή δημοσίων ηθών, προστασίας της υγείας και της ζωής των ανθρώπων και των ζώων ή διατηρήσεως των φυτών, προστασίας των εθνικών θησαυρών καλλιτεχνικής, ιστορικής ή αρχαιολογικής αξίας ή προστασίας της βιομηχανικής και εμπορικής ιδιοκτησίας-

Άρθρο 8

1. Η Μεικτή Επιτροπή που συνεστήθη δυνάμει του άρθρου 15 της συμφωνίας περί διαμετακομίσεως μεριμνά για την εφαρμογή της παρούσης συμφωνίας. Προς το σκοπό αυτό διατυπώνει συστάσεις και εκδίδει αποφάσεις στις περιπτώσεις που προβλέπονται στην παράγραφο 3.

2. Η Μεικτή Επιτροπή απευθύνει ιδίως συστάσεις για:

α) τις τροποποιήσεις της παρούσης συμφωνίας,

β) κάθε άλλο αναγκαίο μέτρο για την εφαρμογή της.

3. Θεσπίζει με αποφάσεις:

α) τις τροποποιήσεις του άρθρου 2 της παρούσης συμφωνίας που καθίστανται αναγκαίες λόγω τροποποιήσεως του υποδείγματος του πιστοποιητικού κυκλοφορίας των εμπορευμάτων που προσαρτάται στην παρούσα συμφωνία,

β) τις τροποποιήσεις των άρθρων 3, 4, 5 και 9 της παρούσης συμφωνίας,

γ) τις τροποποιήσεις της παρούσης συμφωνίας, οι οποίες εμφανίζουν άμεση σχέση με την προσχώρηση νέων Κρατών μελών στις Ευρωπαϊκές Κοινότητες,

δ) τις τροποποιήσεις των παραρτημάτων της παρούσης συμφωνίας.

Οι αποφάσεις αυτές εκτελούνται από τα συμβαλλόμενα μέρη σύμφωνα με τους δικούς τους κανόνες.

Άρθρο 9

Τα παραρτήματα I και II αποτελούν αναπόσπαστο τμήμα της παρούσης συμφωνίας.

Άρθρο 10

1. Η Κοινότης αναλαμβάνει να εργασθεί υπέρ της κατάλληλης προσαρμογής των μεθόδων διοικητικής συνεργασίας που επηρεάζουν την εφαρμογή του προτιμησιακού καθεστώτος το οποίο η Κοινότης και η Τουρκία εφαρμόζουν αμοιβαίως για τα εμπορεύματα που αποτελούν αντικείμενο επαναποστολής από την Αυστρία.

2. Μόλις συγκεντρωθούν οι αναγκαίες προϋποθέσεις για την εφαρμογή της παρούσης συμφωνίας, στα πλαίσια των συναλλαγών μεταξύ της Κοινότητος και Τουρκίας, η Κοινότης ανακοινώνει τούτο στη Δημοκρατία της Αυστρίας.

Άρθρο 11

1. Η παρούσα συμφωνία αρχίζει να ισχύει την πρώτη ημέρα του δευτέρου μηνός μετά την ημερομηνία κατά την οποία τα συμβαλλόμενα μέρη γνωστοποίησαν αμοιβαία την ολοκλήρωση των αναγκαίων προς τούτο διαδικασιών.

2. Οι διατάξεις της παρούσης συμφωνίας εφαρμόζονται στις ανταλλαγές με την Τουρκία από την πρώτη ημέρα του δευτέρου μηνός μετά την ημερομηνία γνωστοποιήσεως που προβλέπεται στο άρθρο 10 παράγραφος 2.

Άρθρο 12

Τα συμβαλλόμενα μέρη γνωστοποιούν αμοιβαία τις διατάξεις τις οποίες έλαβαν, εν όψει της εφαρμογής της παρούσης συμφωνίας.

Άρθρο 13

Η παρούσα συμφωνία δύναται να καταγγελθεί από κάθε συμβαλλόμενο μέρος κατόπιν προειδοποιήσεως έξι μηνών.

Άρθρο 14

Η παρούσα συμφωνία συνετάγη σε δύο αντίτυπα στη γερμανική, αγγλική, δανική, γαλλική, ελληνική, ιταλική και ολλανδική γλώσσα- κάθε ένα από τα κείμενα αυτά είναι εξ ίσου αυθεντικό.

ΠΑΡΑΡΤΗΜΑ I

ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ

I. ΕΜΠΟΡΕΥΜΑΤΑ ΤΑ ΟΠΟΙΑ ΔΥΝΑΝΤΑΙ ΝΑ ΕΠΙΤΡΕΨΟΥΝ ΤΗ ΘΕΩΡΗΣΗ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1 1. Πιστοποιητικό κυκλοφορίας A.TR.1 δύναται να θεωρείται μόνο για εμπορεύματα, τα οποία, στη Χώρα εξαγωγής, υπάγονται σε μία από τις ακόλουθες κατηγορίες.

α) Εμπορεύματα παραγόμενα στη Χώρα εξαγωγής, περιλαμβανομένων και εκείνων, τα οποία λαμβάνονται ή παράγονται, εν όλω ή εν μέρει από προϊόντα επί των οποίων εισεπράχθησαν οι απαιτητοί δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών.

β) Εμπορεύματα σε ελεύθερη κυκλοφορία στη Χώρα εξαγωγής (εμπορεύματα προερχόμενα από τρίτη χώρα, για τα οποία τηρήθηκαν οι διατυπώσεις εισαγωγής και εισεπράχθησαν οι δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών).

γ) Εμπορεύματα λαμβανόμενα ή παραγόμενα στη Χώρα εξαγωγής και στην παραγωγή των υπεισήλθαν προϊόντα για τα οποία δεν εισπράχθηκαν οι ισχύοντες δασμοί ή οι φορολογικές επιβαρύνσεις ισοδυνάμου αποτελέσματος ή τα οποία έτυχαν ολικής ή μερικής επιστροφής των δασμών ή των επιβαρύνσεων αυτών, υπό τον όρο, όμως, ότι εισπράττεται, όπου απαιτείται, η προβλεπόμενη γι' αυτά συμψηφιστική εισφορά.

Σημείωση: Η μνεία "Συμψηφιστική Εισφορά - Τουρκία" πρέπει να εμφανίζεται σε όλα τα πιστοποιητικά κυκλοφορίας A.TR.1, για εμπορεύματα λαμβανόμενα ή παραγόμενα στην Κοινότητα από προϊόντα, που προέρχονται από τρίτη χώρα, για τα οποία δεν εισπράχθηκαν οι απαιτητοί δασμοί και φορολογικές επιβαρύνσεις ισοδυνάμου αποτελέσματος στην Κοινότητα ή τη Τουρκία.

δ) Εμπορεύματα εισαχθέντα αρχικά από Κράτος μέλος της συμφωνίας και τα οποία, κατά την εξαγωγή, υπάγονται σε μία από τις κατηγορίες α, β ή γ ανωτέρω.

Σημείωση: Στην περίπτωση των εμπορευμάτων που εισήχθησαν αρχικά στη Χώρα εξαγωγής βάσει πιστοποιητικού κυκλοφορίας,το οποίο φέρει τη μνεία "Συμψηφιστική Εισφορά Τουρκία" ή τα πιστοποιητικά κυκλοφορίας A.TR.1, τα οποία εκδίδονται σε αντικατάσταση αυτού, πρέπει επίσης να φέρουν τη μνεία "Συμψηφιστική Εισφορά - Τουρκία".

2. Τα γεωργικά προϊόντα πρέπει, επίσης, να πληρούν τους συμπληρωματικούς περί καταγωγής όρους, που προβλέπονται γι' αυτά.

3. Πιστοποιητικό κυκλοφορίας A.TR.1 δεν δύναται να θεωρείται για εμπορεύματα τα οποία εισάγονται αρχικά από τρίτη χώρα υπό προτιμησιακό τελωνειακό καθεστώς, λόγω της χώρας καταγωγής τους ή του τόπου αποστολής.

II. ΠΕΔΙΟ ΕΦΑΡΜΟΓΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1 Το πιστοποιητικό κυκλοφορίας A.TR.1 δύναται να χρησιμοποιείται μόνον εφ'όσον τα εμπορεύματα, στα οποία αναφέρεται, μεταφέρονται κατ' ευθείαν από τη Χώρα εξαγωγής στη Χώρα εισαγωγής.

Θεωρούνται ως μεταφερόμενα κατ' ευθείαν από τη Χώρα εξαγωγής στη Χώρα εισαγωγής:

α) Τα εμπορεύματα, τα οποία μεταφέρονται άνευ διελεύσεως από τα εδάφη άλλων χωρών, εκτός από εκείνα της Κοινότητος ή της Τουρκίας.

β) Τα εμπορεύματα, τα οποία μεταφέρονται δια μέσου εδαφών άλλων από εκείνα της Κοινότητος ή της Τουρκίας ή μετά από μεταφόρτωση στα εδάφη αυτά, υπό τον όρο, ότι η διέλευση μέσω των εδαφών αυτών ή η μεταφόρτωση καλύπτονται με ενιαίο μεταφορικό έγγραφο, που εκδίδεται στην Κοινότητα ή την Τουρκία.

Σημείωση: Πριν ζητηθεί η έκδοση πιστοποιητικού κυκλοφορίας A.TR.1 από τις Τελωνειακές Αρχές της Χώρας εξαγωγής, ο εξαγωγέας πρέπει να εξασφαλίσει την πραγματική κατ' ευθείαν μεταφορά των εμπορευμάτων στη Χώρα εισαγωγής. Εμπορεύματα, μη μεταφερόμενα κατ' ευθείαν, υποβάλλονται σε προτιμησιακή μεταχείριση μόνο όταν προσκομίζεται πιστοποιητικό κυκλοφορίας A.TR.3.

III. ΚΑΝΟΝΕΣ ΓΙΑ ΤΗΝ ΕΚΔΟΣΗ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1 1. Το πιστοποιητικό κυκλοφορίας A.TR.1, εκδίδεται σε μία από τις γλώσσες, στις οποίες είναι διατυπωμένη η συμφωνία και σύμφωνα με την εσωτερική νομοθεσία της Χώρας εξαγωγής. Όταν το πιστοποιητικό συντάσσεται στην τουρκική, πρέπει επίσης να συντάσσεται και σε μία από τις επίσημες γλώσσες της Κοινότητος.

2. Το πιστοποιητικό κυκλοφορίας A.TR.1 πρέπει να εκδίδεται στη γραφομηχανή ή χειρογράφως. Στην τελευταία αυτή περίπτωση πρέπει να συμπληρώνεται με μελάνη και με κεφαλαία γράμματα. Δεν πρέπει να περιέχει διαγραφές ή πρόσθετες διορθώσεις. Οιαδήποτε αλλαγή πρέπει να γίνεται με τη διαγραφή των λανθασμένων στοιχείων και με την προσθήκη των επιθυμητών διορθώσεων. Οιαδήποτε αλλαγή πρέπει να θεωρείται από το πρόσωπο που συμπλήρωσε το πιστοποιητικό και από την Τελωνειακή Αρχή.

3. Κάθε είδος, που περιλαμβάνεται στο πιστοποιητικό κυκλοφορίας A.TR.1, πρέπει να έχει προ αυτού αύξοντα αριθμό. Αμέσως μετά την τελευταία εγγραφή πρέπει να σύρεται οριζόντια γραμμή. Οι μη χρησιμοποιούμενοι χώροι πρέπει να διαγράφονται κατά τρόπο ώστε να καθίσταται αδύνατη οιαδήποτε μεταγενέστερη προσθήκη.

4. Τα εμπορεύματα πρέπει να περιγράφονται σύμφωνα με τις εμπορικές συνήθειες και με επαρκείς λεπτομέρειες, ώστε να καθίσταται δυνατή η εξακρίβωση της ταυτότητός τους.

5. Ο εξαγωγέας ή ο μεταφορέας δύνανται να συμπληρώνουν το μέρος 2 του πιστοποιητικού, που προορίζεται για τη δήλωση του εξαγωγέα, με αναφορά στο έγγραφο μεταφοράς. Συνίσταται, επίσης, όπως ο εξαγωγέας ή ο μεταφορέας αναφέρει στο μεταφορικό έγγραφο, που καλύπτει την αποστολή των εμπορευμάτων, τον αριθμό σειράς του πιστοποιητικού κυκλοφορίας A.TR.1.

IV. ΧΡΗΣΙΜΟΤΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1 Εφ' όσον χρησιμοποιείται κανονικά το πιστοποιητικό κυκλοφορίας A.TR.1 αυτό επιτρέπει στα περιγραφόμενα σ' αυτό εμπορεύματα να τύχουν, στη Χώρα εισαγωγής, της προοδευτικής καταργήσεως των δασμών, των ποσοτικών περιορισμών και των λοιπών μέτρων ισοδυνάμου αποτελέσματος. Εν τούτοις, όταν το πιστοποιητικό κυκλοφορίας φέρει την ένδειξη "Συμψηφιστική Εισφορά - Τουρκία", τα περιγραφόμενα σ' αυτό εμπορεύματα δεν υποβάλλονται στην προτιμησιακή μεταχείριση στα Κράτη μέλη της ΕΟΚ.

Οι Τελωνειακές Αρχές της Χώρας εισαγωγής δύνανται, εφ' όσον το κρίνουν αναγκαίο, να ζητούν οιαδήποτε άλλη έγγραφη απόδειξη και ειδικότερα μεταφορικά έγγραφα υπό την κάλυψη των οποίων τα εμπορεύματα έχουν αποσταλεί.

V. ΠΡΟΘΕΣΜΙΑ ΥΠΟΒΟΛΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1 Το πιστοποιητικό κυκλοφορίας A.TR.1 πρέπει να προσκομίζεται στο Τελωνείο της Χώρας εισαγωγής, όπου έχουν προσκομισθεί τα εμπορεύματα, μέσα σε προθεσμία τριών μηνών από την ημερομηνία εκδόσεως.

ΠΡΟΣΑΡΤΗΜΑ II

Πίνακας των εμπορευμάτων που εξαιρούνται της εφαρμογής της συμφωνίας (άρθρο 2 παράγραφος 2) "" ID="1">ex 10.01> ID="2">Σίτος σκληρός> ID="3">Τουρκία"> ID="1">10.02> ID="2">Σίκαλις> ID="3">Τουρκία"> ID="1">ex 10.07> ID="2">Κέχρος ο μακρός> ID="3">Τουρκία"> ID="1">ex 15.07> ID="2">Έλαιον ελαιών, πλην του έχοντος υποστεί κατεργασία εξευγενισμού> ID="3">Τουρκία">

ΠΑΡΑΡΤΗΜΑ II ΑΠΟΦΑΣΗ αριθ. 1/80 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΥΣΤΡΙΑΣ -Κοινοτική διαμετακόμιση- της 18ης Σεπτεμβρίου 1980 περί του ελληνικού κειμένου της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών περί της κοινοτική διαμετακομίσεως και περί της τροποποιήσεως των προσαρτημάτων της εν λόγω συμφωνίας

Η ΜΕΙΚΤΗ ΕΠΙΤΡΟΠΗ,

Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακομίσεως, και ιδίως το άρθρο 16 παράγραφος 3 περιπτώσεις α και γ,

Εκτιμώντας:

ότι, ευθύς μετά την προσχώρησή της στην Κοινότητα, η Ελληνική Δημοκρατία δεσμεύεται από την ανωτέρω συμφωνία-

ότι πρέπει να ορισθεί ότι το ελληνικό κείμενο της συμφωνίας είναι εξ ίσου αυθεντικό με τα κείμενα στη γερμανική, αγγλική, δανική, γαλλική, ιταλική και ολλανδική γλώσσα-

ότι οι κανονισμοί περί της κοινοτικής διαμετακομίσεως τροποποιήθηκαν από την πράξη περί των όρων προσχωρήσεως της Ελληνικής Δημοκρατίας και περί των προσαρμογών των συνθηκών-

ότι ορισμένες διατάξεις των κανονισμών έχουν εξ άλλου μεταβληθεί- ότι οι εν λόγω κανόνες παρατίθενται στις προσθήκες της συμφωνίας και ότι πρέπει, κατά συνέπεια, να προσαρμοσθούν τα προσαρτήματα αυτά-

ότι η απόφαση αριθ. 2/78 της Μεικτής Επιτροπής προσέθεσε στη συμφωνία ένα προσάρτημα II Α σχετικά με την εισαγωγή, δοκιμαστικά, ενός εντύπου δηλώσεως κοινοτικής διαμετακομίσεως το οποίο δύναται να χρησιμοποιηθεί σε σύστημα αυτομάτου ή ηλεκτρονικής επεξεργασίας των πληροφοριών- ότι η προσθήκη αυτή II Α τροποποιήθηκε με την απόφαση αριθ. 2/79- ότι οι ως άνω αποφάσεις εφαρμόζονται μέχρι 31 Δεκεμβρίου 1980-

ότι απεδείχθη αναγκαία η παράταση της χρήσεως του ως άνω εντύπου πέραν της ημερομηνίας αυτής- ότι πρέπει ως εκ τούτου να επαναφερθούν οι προαναφερθείσες αποφάσεις,

ΑΠΟΦΑΣΙΖΕΙ:

Άρθρο 1

Το κείμενο στην ελληνική γλώσσα της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακομίσεως που παρατίθενται σε παράρτημα της παρούσης αποφάσεως είναι εξ ίσου αυθεντικό με τα κείμενα στη γερμανική, αγγλική, δανική, γαλλική, ιταλική και ολλανδική γλώσσα.

Άρθρο 2

Το προσάρτημα I της συμφωνίας τροποποιείται ως ακολούθως:

α) στον τίτλο, μετά τις λέξεις "(ΕΟΚ) αριθ. 222/77 της 13ης Δεκεμβρίου 1976", πρέπει να τεθεί η ένδειξη της παραπομπής (1), και να παραταθεί στο κάτω μέρος της σελίδας η εξής σημείωση:

"(1) όπως τροποποιήθηκε από:

- τον κανονισμό (ΕΟΚ) αριθ. 983/79 της 14ης Μαΐου 1979,

- την πράξη προσχωρήσεως της Ελληνικής Δημοκρατίας",

β) στο άρθρο 57 παράγραφος 2, η μνεία "σαράντα ένα" αντικαθίσταται από το "σαράντα πέντε".

Άρθρο 3

Το προσάρτημα II της συμφωνίας τροποποιείται ως ακολούθως:

α) στον τίτλο, μετά τις λέξεις "(ΕΟΚ) αριθ. 223/77 της 22ας Δεκεμβρίου 1976", πρέπει να τοποθετηθεί η ένδειξη παραπομπής (1) και να παρατεθεί στο κάτω μέρος της σελίδας η εξής σημείωση:

"(1) όπως τροποποιήθηκε από:

- τον κανονισμό (ΕΟΚ) αριθ. 1601/77 της 11ης Ιουλίου 1977,

- τον κανονισμό (ΕΟΚ) αριθ. 526/79 της 20ής Μαρτίου 1979,

- την πράξη προσχωρήσεως της Ελληνικής Δημοκρατίας,

- τον κανονισμό (ΕΟΚ) αριθ. 1964/79 της 6ης Σεπτεμβρίου 1979,

- τον κανονισμό (ΕΟΚ) αριθ. 137/80 της 9ηςΙανουαρίου 1980,

- τον κανονισμό (ΕΟΚ) αριθ. 902/80 της 14ης Απριλίου 1980"

β) η παράγραφος 3 του άρθρου 1 αντικαθίσταται από το ακόλουθο κείμενο:

"[3. Τα έντυπα επί των οποίων συντάσσεται το ειδικό αντίτυπο του παραστατικού κοινοτικής διαμετακομίσεως το οποίο καλείται στο εξής "αντίτυπο ελέγχου Τ αριθ. 5" και χρησιμοποιείται ως αποδεικτικό για ότι τα αφορά, χρησιμοποιήθηκαν για συγκεκριμένο σκοπό ή/και κατέληξαν σε συγκεκριμένο προορισμό, πρέπει να ανταποκρίνεται προς τα υποδείγματα Τ5 και Τ5α που παρατίθενται στα παραρτήματα VI και VI A, εκτός από ότι αφορά τις διαστάσεις των θέσεων που προσδιορίζονται, εν όλω ή εν μέρει, από τις διακεκομμένες γραμμές. Το αντίτυπο ελέγχου αριθ. Τ5 εκδίδεται και χρησιμοποιείται σύμφωνα με τις διατάξεις των άρθρων 10 έως 13.]"

γ) η παράγραφος 11 του άρθρου 2 αντικαθίσταται από το ακόλουθο κείμενο:

"[11. Οι διατάξεις των παραγράφων 2, 4, 5 περίπτωση α, 6 πρώτο και δεύτερο εδάφιο, 9 και 10 δεύτερο και τρίτο εδάφιο, εφαρμόζονται ομοίως για τα έντυπα του αντιτύπου ελέγχου αριθ. Τ5. Εν τούτοις η εκτύπωση του εντύπου διατάξεως συμπλέκτων γραμμών που αναφέρεται στην παράγραφο 2, είναι χρώματος κυανού για τις δύο όψεις των πρωτοτύπων των αντιτύπων ελέγχου Τ αριθ. 5 και για την εμπροσθία όψη των πρωτοτύπων των πινάκων Τ5α.]"

δ) το άρθρο 10 αντικαθίσταται από το ακόλουθο κείμενο:

"[Άρθρο 10

1. Όταν η εφαρμογή κοινοτικού μέτρου περί εισαγωγής ή εξαγωγής των εμπορευμάτων, ή κυκλοφορίας των εμπορευμάτων αυτών στο εσωτερικό της Κοινότητος εξαρτάται από την απόδειξη ότι τα εμπορεύματα που αποτελούν αντικείμενο του μέτρου τούτου χρησιμοποιήθηκαν για το σκοπό αυτό και διοχετεύθηκαν στον προορισμό που προβλέπεται ή επιβάλλεται από το μέτρο αυτό, η εν λόγω απόδειξη παρέχεται δια της προσκομίσεως αντιτύπου ελέγχου Τ αριθ. 5. Ως αντίτυπο ελέγχου Τ αριθ. 5 νοείται αντίτυπο συντεταγμένο επί εντύπου Τ αριθ. 5, συμπληρούμενο, αντιστοίχως, σύμφωνα με τις προϋποθέσεις που προβλέπονται στις παραγράφους 2 και 3, από ένα ή περισσότερα έντυπα Τ5α.

2. Οι αρμόδιες τελωνειακές αρχές κάθε Κράτους μέλους δύνανται να επιτρέπουν στις επιχειρήσεις που είναι εγκατεστημένες στο έδαφός τους, να συμπληρώνουν το αντίτυπο ελέγχου Τ αριθ. 5 με έναν ή περισσότερους καταλόγους Τ5α, εφ' όσον τα έντυπα αυτά αφορούν μόνο μία αποστολή εμπορευμάτων, τα οποία φορτώθηκαν σε ένα μόνο μεταφορικό μέσο, προορίζονται για ένα μόνο παραλήπτη και στα οποία πρέπει να προσδοθεί μία μόνο χρήση ή/και ένας προορισμός.

3. Σε περίπτωση χρησιμοποιήσεως των πινάκων Τ5α ή δέσμευση του ενδιαφερομένου που αναφέρεται στη θέση 108 του αντιτύπου ελέγχου Τ αριθ. 5 πρέπει να διατυπώνονται ως εξής: Ο ενδιαφερόμενος, αντιπροσωπευόμενος από τον αναλαμβάνοντα την υποχρέωση να διαθέσει τα εμπορεύματα που περιγράφονται κατωτέρω, καθώς και στον (στους) προσηρτημένο(ους) πίνακα(ες) Τ5α, σύμφωνα με τη δηλωθείσα χρήση ή/και τον (τους) δηλούμενο(ους) προορισμός(ους).

4. Ο αριθμός των χρησιμοποιουμένων πινάκων Τ5α καθώς και οι αύξοντες αριθμοί τους αναφέρονται στη θέση 107 του αντιτύπου ελέγχου Τ αριθ. 5, το οποίο συνοδεύουν. Ο αριθμός καταχωρίσεως του αντιτύπου ελέγχου Τ αριθ. 5, αναφέρεται στη θέση που προβλέπεται για την καταχώριση κάθε πίνακος Τ5α.]"

ε) το άρθρο 11 τροποποιείται ως ακολούθως:

- στην παράγραφο 1 οι λέξεις "το αντίτυπο ελέγχου Τ αριθ. 5 συντάσσεται" αντικαθίσταται από τις λέξεις "το αντίτυπο ελέγχου Τ αριθ. 5 και, κατά περίπτωση, οι πίνακες Τ5α, συντάσσονται",

- στην παράγραφο 2, οι λέξεις "το αντίτυπο ελέγχου Τ αριθ. 5 πρέπει να περιέχει" αντικαθίστανται από τις λέξεις "το αντίτυπο ελέγχου Τ αριθ. 5 και, κατά περίπτωση, οι πίνακες Τ5α πρέπει να περιέχουν."

στ) το άρθρο 28 συμπληρούται ως εξής:

- στην πρώτη παύλα, μετά τις λέξεις "Verlaten van de Gemeenschap aan beperkingen onderworpen" προστίθεται η μνεία "έξοδος από την Κοινότητα υποκειμένη σε περιορισμούς",

- στη δεύτερη παύλα, μετά τις λέξεις "Verlaten van de Gemeenschap aan belastingheffing onderworpen" προστίθεται η μνεία "έξοδος από την Κοινότητα υποκειμένη σε επιβάρυνση"-

ζ) το άρθρο 40 συμπληρούται ως εξής: μετά τη λέξη "told" προστίθεται η λέξη "τελωνείο"-

η) το άρθρο 71 συμπληρούται ως εξής: στην παράγραφο 3, μετά τις λέξεις "achteraf afgegeven" προστίθεται η ακόλουθη μνεία: "εκδοθέν εκ των υστέρων"-

θ) στα παραρτήματα I και III, το αντίτυπο αριθ. 3 της δηλώσεως κοινοτικής διαμετακομίσεως Τ συμπληρούται στο οπίσθιο μέρος με το: "επιστρεπτέο εις:"-

ι) στο παράρτημα VII, η επικεφαλίδα του δελτίου διελεύσεως συμπληρούται με το σύμβολο "ΕΚ" και τη μνεία "δελτίο διελεύσεως"-

κ) στο παράρτημα VIII, η επικεφαλίδα της αποδείξεως παραλαβής συμπληρούται με το σύμβολο "ΕΚ" και τη μνεία "απόδειξη παραλαβής".

Άρθρο 4

Το προσάρτημα II Α της συμφωνίας τροποποιείται ως εξής:

α) στην παραπομπή (1), μετά την πρώτη παύλα, πρέπει να προστεθεί: "- η πράξη προσχωρήσεως της Ελληνικής Δημοκρατίας"-

β) στο παράρτημα I το αντίτυπο αριθ. 3 πρέπει να συμπληρωθεί στο οπίσθιο μέρος με το: "Επιστρεπτέο εις:".

Άρθρο 5

Το προσάρτημα III της συμφωνίας τροποποιείται ως εξής:

α) στο σημείο I.1 των υποδειγμάτων I,II και III, μετά τις λέξεις "η Ομοσπονδιακή Δημοκρατία της Γερμανίας", προστίθεται η ένδειξη "η Ελληνική Δημοκρατία"-

β) στο υπόδειγμα IV, η θέση 7 του πιστοποιητικού της εγγυήσεως συμπληρώνεται με τη μνεία "Ελλάς".

Άρθρο 6

Οι αποφάσεις αριθ. 2/78 και 2/79 της Μεικτής Επιτροπής παρατείνονται μέχρι τις 31 Δεκεμβρίου 1982.

Άρθρο 7

Η παρούσα απόφαση αρχίζει να ισχύει την 1η Ιανουαρίου 1981.

Έγινε στις Βρυξέλλες, στις 18 Σεπτεμβρίου 1980.

Για τη Μεικτή Επιτροπή

Ο Πρόεδρος

F. KLEIN

BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE ΣΥΜΦΩΝΙΑ μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας για την εφαρμογή των κανονισμών περί της κοινοτικής διαμετακομίσεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

αφ' ενός, και

Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ

αφ' ετέρου,

ΕΠΙΘΥΜΩΝΤΑΣ:

να περιορίσουν τις τελωνειακές διατυπώσεις, κατά τη διέλευση των συνόρων για τις μεταφορές εμπορευμάτων και να καθιερώσουν, για το σκοπό αυτό, συνεργασία μεταξύ τους στον τελωνειακό τομέα,

ΕΚΤΙΜΩΝΤΑΣ:

ότι για το σκοπό αυτό πρέπει να ανατρέξουν στους κανονισμούς περί της κοινοτικής διαμετακομίσεως και να καθορίσουν τις προϋποθέσεις εφαρμογής τους στις μεταφορές που ενδιαφέρουν τα δύο συμβαλλόμενα μέρη,

ΣΥΜΦΩΝΟΥΝ ΤΑ ΑΚΟΛΟΥΘΑ:

ΚΕΦΑΛΑΙΟ I Γενικότητες

Άρθρο 1

1. Οι κανονισμοί περί της κοινοτικής διαμετακομίσεως που αναγράφονται στα προσαρτήματα I έως IX, εφαρμόζονται, με την επιφύλαξη των διατάξεων της συμφωνίας αυτής, στα εμπορεύματα, που κυκλοφορούν μεταξύ δύο σημείων τα οποία ευρίσκονται εντός της Κοινότητος, μέσω του αυστριακού εδάφους, και τα οποία:

- αποστέλλονται απ' ευθείας με ή χωρίς μεταφόρτωση στην Αυστρία, ή

- αποστέλλονται εκ νέου από την Αυστρία μετά από τη θέση σε τελωνειακή αποταμίευση, κατά περίπτωση.

2. Οι κανονισμοί αυτοί δύνανται να εφαρμόζονται και σε κάθε άλλη μεταφορά εμπορευμάτων που χρησιμοποιεί τόσο το έδαφος της Κοινότητος όσο και εκείνο της Αυστρίας.

Άρθρο 2

1. Για την εφαρμογή των Κεφαλαίων I, II και III της συμφωνίας αυτής νοούνται:

α) ως "Κοινότης": η Ευρωπαϊκή Κοινότης,

β) ως "Κράτος μέλος": ένα Κράτος μέλος της Κοινότητος.

2. Στα πλαίσια του άρθρου 1, η Δημοκρατία της Αυστρίας έχει τα ίδια δικαιώματα και τις ίδιες υποχρεώσεις με τα Κράτη μέλη, για την εφαρμογή των κανονισμών περί της κοινοτικής διαμετακομίσεως. Κάθε αναφορά στους κανονισμούς αυτούς, στην Κοινότητα ή στα Κράτη μέλη, ισχύει και για τη Δημοκρατία της Αυστρίας. Εν τούτοις, ως προς τα άρθρα 1 και 7 του κανονισμού περί της κοινοτικής διαμετακομίσεως (προσάρτημα Γ) και το άρθρο 6 πρώτη παράγραφος του κανονισμού περί απλουστεύσεως των διαδικασιών της κοινοτικής διαμετακομίσεως για τα εμπορεύματα που μεταφέρονται σιδηροδρομικώς (προσάρτημα VIII), ο όρος "Κοινότης" αναφέρεται αποκλειστικά στην Ευρωπαϊκή Οικονομική Κοινότητα.

Άρθρο 3

Στα εμπορεύματα που μεταφέρονται με έντυπο κοινοτικής διαμετακομίσεως δεν δύναται να γίνει καμμία προσθήκη, αφαίρεση ή αντικατάσταση, ιδίως σε περίπτωση διαρρήξεως του φορτίου, μεταφορτώσεως ή συγκεντρώσεως. Τα εμπορεύματα που εισάγονται στην Αυστρία σύμφωνα με τις προϋποθέσεις που καθορίζονται στο άρθρο 1 παράγραφος 1 και που πρόκειται να αποσταλούν εν νέου με έντυπο T2 ή T2L, παραμένουν υπό το διαρκή έλεγχο της αυστριακής τελωνειακής διοικήσεως για να διασφαλισθεί η ταυτότητα και η ακεραιότητα τους.

Άρθρο 4

1. Οι τελωνειακές διοικήσεις των Κρατών μελών και της Αυστρίας παρέχουν αμοιβαία συνδρομή υπό τις προϋποθέσεις που προβλέπονται στο άρθρο 38 του κανονισμού περί της κοινοτικής διαμετακομίσεως (προσάρτημα I), περιλαμβανομένων και των περιπτώσεων κατά τις οποίες τα εμπορεύματα που κυκλοφορούν κατ' εφαρμογή των διατάξεων του άρθρου 1 παράγραφος 1 της συμφωνίας αυτής, μεταξύ δυό σημείων εντός της Κοινότητος, συνοδεύονται από έγγραφο T2L.

Σε περίπτωση ανάγκης ανακοινώνουν αμοιβαία τις διαπιστώσεις που έκαναν στα εμπορεύματα για τα οποία προβλέπεται διοικητική συνδρομή και τα οποία ευρίσκοντο σε τελωνειακή αποταμίευση είτε σε Κράτος μέλος είτε στην Αυστρία.

2. Σε περίπτωση υπόνοιας παραβάσεως ή παρατυπίας και κατόπιν αιτήσεως της τελωνειακής διοικήσεως του Κράτους μέλους, όπου έχουν εισαχθεί με έντυπο Τ1, Τ2 ή Τ2L, εμπορεύματα που εμφανίζονται ότι έχουν διέλθει από την Αυστρία ή ότι έχουν τεθεί σε αποθήκες αποταμιεύσεως στην Αυστρία, η τελωνειακή διοίκηση της Αυστρίας ανακοινώνει κάθε πληροφορία για τις συνθήκες διακινήσεως των εμπορευμάτων αυτών.

3. Όταν για την εφαρμογή των παραγράφων 1 και 2, θεωρούνται απαραίτητες έρευνες περί του αξιοποίνου, αυτές διεξάγονται σε κάθε Κράτος μέλος και την Αυστρία, σύμφωνα με τις εθνικές νομικές διατάξεις περί των τελωνειακών παραβιάσεων.

Άρθρο 5

1. Για τα εμπορεύματα που διακινούνται μεταξύ δύο σημείων εντός της Κοινότητος, μέσω του αυστριακού εδάφους και αποστέλλονται εκ νέου από την Αυστρία μετά τη θέση σε τελωνειακή αποταμίευση, δεν δύνανται να εκδίδονται έντυπα T2 ή T2L παρά μόνο υπό τις ακόλουθες προϋποθέσεις:

- η διάρκεια αποταμιεύσεως δεν πρέπει να έχει υπερβεί τα πέντε έτη- πάντως, ως προς τα εμπορεύματα που υπάγονται εις τα κεφάλαια 1 έως 24 της Ονοματολογίας για την κατάταξη των εμπορευμάτων στα δασμολόγια (Σύμβαση των Βρυξελλών της 15ης Δεκεμβρίου 1950) η διάρκεια αυτή περιορίζεται σε έξι μήνες,

- τα εμπορεύματα πρέπει να έχουν εναποτεθεί σε προκαθορισμένους χώρους και να μην έχουν υποβληθεί σε άλλες επεξεργασίες εκτός από εκείνες που είναι αναγκαίες για τη διατήρησή τους στην κατάσταση που εισήχθησαν ή που συνίστανται στις κατά τμήματα αποστολές χωρίς αντικατάσταση της συσκευασίας τους,

- οι εργασίες πρέπει να έχουν συντελεσθεί υπό τελωνειακή επίβλεψη.

2. Για τα εμπορεύματα που αποστέλλονται εκ νέου στην Κοινότητα μετά την εναπόθεσή τους στην Αυστρία υπό τελωνειακό καθεστώς διάφορο από το καθεστώς διαμετακομίσεως ή τελωνειακής αποταμιεύσεως, δεν δύνανται να εκδίδονται έντυπα T2 ή T2L.

Πάντως, η διάταξη αυτή δεν αφαρμόζεται σε εμπορεύματα τα οποία έγιναν δεκτά προσωρινώς στην Αυστρία, για να εκτεθούν σε έκθεση ή σε ανάλογη δημόσια εκδήλωση και τα οποία δεν έχουν υποβληθεί σε άλλες επεξεργασίες από εκείνες που ήταν αναγκαίες για τη διατήρησή τους στην κατάσταση στην οποία εισήχθησαν ή που συνίστανται στις κατά τμήματα αποστολές.

ΚΕΦΑΛΑΙΟ II Τρόποι εφαρμογής

Άρθρο 6

1. Στα αρμόδια αυστριακά τελωνεία ανατίθενται καθήκοντα τελωνείων αναχωρήσεως, διελεύσεως, προορισμού και εγγυήσεως. Υπό την επιφύλαξη των διατάξεων του άρθρου 5 της συμφωνίας αυτής και της παραγράφου 4, η έκδοση από αυστριακό τελωνείο αναχωρήσεως, εντύπων T2 ή T2L εξαρτάται από την προσκόμιση εντύπων T2, T2L, που εξεδόθησαν σε Κράτος μέλος.

Τα έντυπα που εκδίδονται πρέπει να αναφέρονται στα αντίστοιχα έντυπα T2 ή T2L και να περιέχουν όλες τις ειδικές ενδείξεις που αναφέρονται σ' αυτά.

2. Τα αρμόδια τελωνεία των Κρατών μελών εξουσιοδοτούνται να εκδίδουν έντυπα T2 ή T2L τα οποία θα ισχύουν μέχρι το τελωνείο προορισμού της Αυστρίας. Με την επιφύλαξη των διατάξεων του άρθρου 5 παράγραφος 1, δεύτερο και τρίτο εδάφιο του κανονισμού, περί του εντύπου εσωτερικής κοινοτικής διαμετακομίσεως, που εκδίδεται για την αιτιολόγηση του κοινοτικού χαρακτήρος των εμπορευμάτων (προσάρτημα V) και της παραγράφου 4, τα τελωνεία εξουσιοδοτούνται να εκδίδουν και έντυπα T2L για τα εμπορεύματα που αποστέλλονται με προορισμό την Αυστρία.

3. Με την επιφύλαξη των διατάξεων του άρθρου 6 του κανονισμού περί απλουστεύσεως των διαδικασιών της κοινοτικής διαμετακομίσεως για τα εμπορεύματα που μεταφέρονται σιδηροδρομικώς (προσάρτημα VIII), η διαδικασία της κοινοτικής διαμετακομίσεως δύναται να περατωθεί σε τελωνείο άλλο από εκείνο που προβλέπεται στο έντυπο T1 ή T2 εφ' όσον και τα δύο τελωνεία υπάγονται στο ίδιο συμβαλλόμενο μέρος. Το τελωνείο αυτό καθίσταται τότε το τελωνείο προορισμού.

4. Από την ημερομηνία από την οποία δεν επιτρέπεται πλέον η προσφυγή στις διατάξεις του άρθρου 7 παράγραφος 2 πρώτο εδάφιο του κανονισμού περί κοινοτικής διαμετακομίσεως (προσάρτημα I) τα τελωνεία δεν εκδίδουν έντυπα T2L για τα εμπορεύματα που μεταφέρονται υπό καθεστώς διεθνούς οδικής μεταφοράς.

Άρθρο 7

Ως προς τις ταχυδρομικές αποστολές (περιλαμβανομένων και των ταχυδρομικών δεμάτων) που αποστέλλονται από ταχυδρομικό γραφείο Κράτους μέλους με προορισμό την Αυστρία ή από ταχυδρομικό αυστριακό γραφείο προς Κράτος μέλος, τα αρμόδια τελωνεία εξουσιοδοτούνται να εκδίδουν, με την επιφύλαξη των διατάξεων των άρθρων 5 και 6 της συμφωνίας αυτής, έντυπα T2L.

Άρθρο 8

1. Όταν εφαρμόζονται οι διατάξεις του κανονισμού περί απλουστεύσεως των διαδικασιών της κοινοτικής διαμετακομίσεως για τα εμπορεύματα που μεταφέρονται σιδηροδρομικώς (προσάρτημα VIII) και υπό την επιφύλαξη των διατάξεων της παραγράφου 2, τα εμπορεύματα των οποίων η μεταφορά αρχίζει από το εσωτερικό της Αυστρίας, θεωρούνται ότι διακινούνται με τη διαδικασία της εξωτερικής κοινοτικής διαμετακομίσεως.

2. Για τα εμπορεύματα που περιγράφονται στο άρθρο 1 παράγραφος 3 του κανονισμού κοινοτικής διαμετακομίσεως (προσάρτημα I) και υπό την επιφύλαξη των διατάξεων του άρθρου 6 της συμφωνίας αυτής το αυστριακό τελωνείο αναχωρήσεως, αναγράφει στο αντίτυπο αριθ. 3 της διεθνούς φορτωτικής, ότι τα εμπορεύματα στα οποία αναφέρεται κυκλοφορούν με τη διαδικασία της εσωτερικής κοινοτικής διαμετακομίσεως. Για το σκοπό αυτό το τελωνείο θέτει στο χώρο "περιγραφή εμπορευμάτων" το σημείο T2 και τη σφραγίδα του. Για μεταφορές που πραγματοποιούνται με διεθνές δελτίο αποστολής δεμάτων εξπρές, το σημείο T2 και η σφραγίδα τίθενται στο αντίτυπο που αποκαλείται φύλλο πορείας.

3. Στα εμπορεύματα που αναφέρονται στο άρθρο 1 παράγραφος 2 του κανονισμού κοινοτικής διαμετακομίσεως (προσάρτημα I), δεν δύναται να τεθεί το σημείο T1 στο ένα ή στο άλλο από τα έντυπα που αναφέρονται ανωτέρω. Επί πλέον η Δημοκρατία της Αυστρίας έχει την ευχέρεια να προβλέψει δυνατότητα υπαγωγής των εμπορευμάτων αυτών στη διαδικασία της κοινοτικής διαμετακομίσεως, χωρίς να υπάρχει ανάγκη προσκομίσεως στο τελωνείο αναχωρήσεως της διεθνούς φορτωτικής ή του διεθνούς δελτίου αποστολής δεμάτων εξπρές.

4. Οι διατάξεις του άρθρου 6 του κανονισμού περί της απλουστεύσεως των διαδικασιών της κοινοτικής διαμετακομίσεως για τα εμπορεύματα που μεταφέρονται σιδηροδρομικώς (προσάρτημα VIII) δεν εφαρμόζονται στις μεταφορές που αρχίζουν από την Αυστρία ή εισέρχονται στην Κοινότητα μέσω Αυστρίας.

Άρθρο 9

1. Μέχρι να καθιερωθεί η διαδικασία ανταλλαγής στατιστικών πληροφοριών που θα εξασφαλίζουν στη Δημοκρατία της Αυστρίας και τα Κράτη μέλη, τις αναγκαίες πληροφορίες για την προετοιμασία των στατιστικών τους διαμετακομίσεως, πρέπει να παραδίδεται για στατιστικούς λόγους ένα συμπληρωματικό αντίτυπο αριθ. 4 των εντύπων T1 και T2:

α) στο τελωνείο διελεύσεως της Αυστρίας, για τα εμπορεύματα που αποστέλλονται απ' ευθείας μέσω του αυστριακού εδάφους από σημείο εντός της Κοινότητος προς άλλο σημείο εντός της Κοινότητος,

β) στο πρώτο τελωνείο διελεύσεως εντός της Κοινότητος, για τα εμπορεύματα για τα οποία επιχειρείται κοινοτική διαμετακόμιση που αρχίζει από την Αυστρία.

2. Πάντως, το συμπληρωματικό αντίτυπο που αναφέρεται κατωτέρω δεν απαιτείται, όταν τα εμπορεύματα μεταφέρονται σύμφωνα με τις προϋποθέσεις που προβλέπονται στον κανονισμό περί απλουστεύσεως των διαδικασιών της κοινοτικής διαμετακομίσεως για τα εμπορεύματα που μεταφέρονται σιδηροδρομικώς (προσάρτημα VIII).

Άρθρο 10

Η τιμή των εμπορευμάτων (χώρος 37 των εντύπων T1 και T2), κατά περίπτωση, αναγράφεται μόνο στο αντίτυπο αριθ. 1 που φυλάσσεται το τελωνείο αναχωρήσεως.

Άρθρο 11

1. Στις σχέσεις μεταξύ της Κοινότητος και της Δημοκρατίας της Αυστρίας, κάθε μεταφορά εμπορευμάτων που αρχίζει από την Κοινότητα υπό το καθεστώς της κοινοτικής διαμετακομίσεως πρέπει να καλύπτεται από εγγύηση που ισχύει και για τη Δημοκρατία της Αυστρίας, με την επιφύλαξη των εξαιρέσεων που προβλέπονται στο άρθρο 42 παράγραφος 1, στο άρθρο 43 παράγραφος 1 και στο άρθρο 46 παράγραφος 2 του κανονισμού περί της κοινοτικής διαμετακομίσεως (προσάρτημα I) ως και εκείνων που προβλέπονται στον κανονισμό που καθορίζει πίνακα των αεροπορικών εταιριών στις οποίες εφαρμόζεται η απαλλαγή από την εγγύηση στα πλαίσια της κοινοτικής διαμετακομίσεως (προσάρτημα VII).

2. Οι διατάξεις της παραγράφου 1 εφαρμόζονται ανάλογα σε κάθε μεταφορά εμπορευμάτων που αρχίζει υπό καθεστώς κοινοτικής διαμετακομίσεως από την Αυστρία.

Άρθρο 12

1. Οι πράξεις εγγυήσεως πρέπει να καταρτίζονται σύμφωνα με τα υποδείγματα I ως III που παρατίθενται στο προσάρτημα X.

2. Όταν οι εθνικές νομοθετικές κανονιστικές και διοικητικές διατάξεις ή οι εμπορικές συνήθειες το απαιτούν, κάθε Κράτος μέλος ή η Δημοκρατία της Αυστρίας δύναται να συντάξει την πράξη εγγυήσεως σε διαφορετικό τύπο εφ' όσον έχει ισοδύναμα αποτελέσματα με τις πράξεις που προβλέπονται στα υποδείγματα που αναφέρονται ανωτέρω.

3. Σε κάθε πρόσωπο στο οποίο έχει δοθεί προηγουμένως έγκριση, χορηγείται, σύμφωνα με τις προϋποθέσεις που καθορίζονται από τις αρμόδιες αρχές των Κρατών μελών ή της Δημοκρατίας της Αυστρίας, πιστοποιητικό εγγυήσεως σύμφωνο με το υπόδειγμα IV που παρατίθεται στο προσάρτημα X, σε ένα ή περισσότερα αντίτυπα.

4. Εγγύηση που εδόθη σε τελωνείο ενός από τα συμβαλλόμενα μέρη δεν δύναται να χρησιμοποιηθεί για μεταφορές που χρησιμοποιούν αποκλειστικώς το έδαφος του άλλου συμβαλλομένου μέρους.

Άρθρο 13

1. Δεν εφαρμόζονται οι διατάξεις που ευρίσκονται μέσα σε αγκύλες στα προσαρτήματα I, II, III, VIII και IX και απαριθμούνται κατωτέρω:

"" ID="1">Προσάρτημα I:> ID="2">Άρθρο 1 παράγραφος 4, άρθρο 2 παράγραφος 2 δεύτερο εδάφιο, άρθρα 3, 4, 8, 10, 15, άρθρο 26 παράγραφος 2, άρθρο 29, άρθρο 30 παράγραφος 3, άρθρο 32 παράγραφος 2, άρθρο 41, άρθρο 45 παράγραφος 2, άρθρο 47, άρθρο 47, άρθρο 48 παράγραφος 2, άρθρα 52, 53, 55 έως 62,"> ID="1">Προσάρτημα II:> ID="2">Άρθρα 3 και 4"> ID="1">Προσάρτημα III:> ID="2">Άρθρο 1"> ID="1">Προσάρτημα VIII:> ID="2">Άρθρο 7 παράγραφος 2 και 4, άρθρο 15 περίπτωση α, άρθρο 16, άρθρο 18 περίτωση α,"> ID="1">Προσάρτημα IX:> ID="2">Άρθρο 15 παράγραφος 1 και άρθρο 16 περίπτωση α.">

Πάντως, οι διατάξεις των άρθρων 4, 15, 41, 47, 52 και 53 του προσαρτήματος I και των προσαρτημάτων VIII και IX που αναφέρονται ανωτέρω, εφαρμόζονται στα Κράτη μέλη.

2. Όταν στα προσαρτήματα της συμφωνίας αυτής γίνεται αναφορά στις διατάξεις της συνθήκης περί ιδρύσεως της Ευρωπαϊκής Οικονομικής Κοινότητος ή της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, η αναφορά αυτή αποβλέπει μόνο στο δασμολογικό καθεστώς των εμπορευμάτων στο εσωτερικό της Κοινότητος.

3. Για την εφαρμογή του κανονισμού που αναφέρεται στον τρόπο λειτουργίας του συστήματος της κατ' αποκοπήν εγγυήσεως που προβλέπεται στο άρθρο 32 του κανονισμού (ΕΟΚ) αριθ. 542/69 περί της κοινοτικής διαμετακομίσεως (προσάρτημα III) ως "λογιστική μονάδα" νοείται η αξία 0,88867088 γραμμαρίων καθαρού χρυσού.

ΚΕΦΑΛΑΙΟ III Διάφορες διατάξεις

Άρθρο 14

Οι διατάξεις της συμφωνίας αυτής δεν εμποδίζουν την επιβολή απαγορεύσεων ή περιορισμών εισαγωγής, εξαγωγής ή διαμετακομίεως από τη Δημοκρατία της Αυστρίας ή τα Κράτη μέλη για λόγους δημοσίας τάξεως, δημοσίας ασφαλείας και δημοσίας ηθικής, προστασίας της υγείας και της ζωής προσώπων και ζώων ή προφυλάξεως φυτών, προστασίας των εθνικών θησαυρών καλλιτεχνικής ιστορικής ή αρχαιολογικής αξίας ή προστασίας της βιομηχανικής και εμπορικής ιδιοκτησίας.

Άρθρο 15

1. Συνιστάται Μεικτή Επιτροπή, αποτελουμένη από εκπροσώπους της Κοινότητος και της Δημοκρατίας της Αυστρίας.

Η προεδρία της Μεικτής Επιτροπής ασκείται διαδοχικώς από κάθε συμβαλλόμενο μέρος κατά τη διαδικασία που προβλέπεται από τον εσωτερικό της κανονισμό.

2. Η Μεικτή Επιτροπή αποφασίζει με κοινή συμφωνία.

3. Η Μεικτή Επιτροπή συγκαλείται μία φορά ετησίως και επί πλέον, κάθε φορά που υπάρχει ανάγκη.

4. Η Μεικτή Επιτροπή εκδίδει τον εσωτερικό της κανονισμό.

Άρθρο 16

1. Η Μεικτή Επιτροπή μεριμνά για την εφαρμογή της συμφωνίας αυτής. Για το σκοπό αυτό εκδίδει συστάσεις και αποφάσεις στις περιπτώσεις που προβλέπονται στην παράγραφο 3.

2. Συνιστά ιδίως:

α) τροποποιήσεις της συμφωνίας αυτής,

β) κάθε άλλο μέτρο για την εφαρμογή της.

3. Εκδίδει με αποφάσεις:

α) τις τροποποιήσεις στα προσαρτήματα της συμφωνίας αυτής, που καθίστανται ανακαίες από τις τροποποιήσεις του κανονισμού περί της κοινοτικής διαμετακομίσεως,

β) τις τροποποιήσεις της συμφωνίας αυτής που παρουσιάζουν άμεση σχέση με την προσχώρηση στις Ευρωπαϊκές Κοινότητες, του Βασιλείου της Δανίας, της Ιρλανδίας και του Ηνωμένου Βασιλείου της Μεγάλης Βρετανίας και της Βορείου Ιρλανδίας.

Οι αποφάσεις αυτές εκτελούνται από τα συμβαλλόμενα μέρη σύμφωνα με τις δικές τους ρυθμίσεις.

Άρθρο 17

Αποτελούν αναπόσπαστο τμήμα της συμφωνίας αυτής:

- τα προσαρτήματα I έως X, εκτός των διατάξεων που αναγράφονται μεταξύ αγκυλών και αναφέρονται στο άρθρο 13 παράγραφος 1,

- το πρωτόκολλο περί εφαρμογής του άρθρου 6, παράγραφος 1 της συμφωνίας,

- οι ανταλλαγές επιστολών που αποτελούν αντικείμενο των παραρτημάτων I και II.

ΚΕΦΑΛΑΙΟ IV Τελικές διατάξεις

Άρθρο 18

Η συμφωνία αυτή τίθεται σε ισχύ την πρώτη ημέρα του δευτέρου μήνα από την ημερομηνία κατά την οποία τα συμβαλλόμενα μέρη πληροφορούν αμοιβαία ότι συμπληρώθηκαν οι αναγκαίες διατυπώσεις για το σκοπό αυτό.

Άρθρο 19

Τα συμβαλλόμενα μέρη ενημερώνονται αμοιβαία σχετικά με τις διατάξεις που καταρτίζουν για την εφαρμογή της παρούσης συμφωνίας.

Άρθρο 20

Η παρούσα συμφωνία δύναται να καταγγελθεί από κάθε συμβαλλόμενο μέρος εντός προθεσμίας έξι μηνών.

Άρθρο 21

Η παρούσα συμφωνία συντάσσεται σε δύο αντίτυπα στη γερμανική, γαλλική, ιταλική και ολλανδική γλώσσα και κάθε κείμενο από αυτά είναι εξ ίσου αυθεντικό.

Zu Urkund dessen haben die unterzeichneten Bevollmaechtigten ihre Unterschriften unter dieses Abkommen gesetzt.

En foi de quoi, les plenipotentiaires soussignes ont appose leurs signatures au bas de present accord.

In fede di che, in plenipotenziari sottoscritti hanno apposto le loro firme in calce al presente accordo.

Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

Εις πίστωση των ανωτέρω, οι υπογεγραμμένοι πληρεξούσιοι, υπέγραψαν την παρούσα συμφωνία.

Geschehen zu Bruessel am

Fait a Bruxelles, le

Fatto a Bruxelles, addi

Gedaan te Brussel, de

Έγινε στις Βρυξέλλες, στις

Fuer den Rat der Europaeischen Gemeinschaften

Pour le Conseil des Communautes europeennes

Per il Consiglio delle Comunita europee

Voor de Raad der Europese Gemeenschappen

Για το Συμβούλιο των Ευρωπαϊκών Κοινοτήτων

Fuer die Republik Osterreich

Προσάρτημα I

Κανονισμός περί της κοινοτικής διαμετακομίσεως - (ΕΟΚ) αριθ. 222/77 της 13ης Δεκεμβρίου 1976 - ΤΙΤΛΟΣ I Γενικές Διατάξεις

Άρθρο 1

1. Το καθεστώς της κοινοτικής διαμετακομίσεως εφαρμόζεται στη μεταξύ δύο σημείων ευρισκομένων εντός της Κοινότητος, κυκλοφορία των εμπορευμάτων που αναφέρονται στις παραγράφους 2 και 3. Περιλαμβάνει τη διαδικασία της εξωτερικής κοινοτικής διαμετακομίσεως και τη διαδικασία της εσωτερικής κοινοτικής διαμετακομίσεως.

2. Κυκλοφορούν σύμφωνα με τη διαδικασία της εξωτερικής κοινοτικής διαμετακομίσεως:

α) τα εμπορεύματα που δεν πληρούν τους όρους των άρθρων 9 και 10 της συνθήκης περί ιδρύσεως της Ευρωπαϊκής Οικονομικής Κοινότητος-

β) τα εμπορεύματα που, αν και πληρούν τους όρους των άρθρων 9 και 10 της συνθήκης περί ιδρύσεως της Ευρωπαϊκής Οικονομικής Κοινότητος, απετέλεσαν παρά ταύτα αντικείμενο τελωνειακών διατυπώσεων εξαγωγής, για να χορηγηθούν επιστροφές κατά την εξαγωγή προς τις τρίτες χώρες στο πλαίσιο της κοινής γεωργικής πολιτικής-

γ) τα εμπορεύματα που υπάγονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, τα οποία, σύμφωνα με τη συνθήκη, δεν ευρίσκονται σε ελεύθερη κυκλοφορία εντός της Κοινότητος.

3. Κυκλοφορούν σύμφωνα με τη διαδικασία της εσωτερικής κοινοτικής διαμετακομίσεως, όταν υπόκεινται σε τελωνειακά, φορολογικά, οικονομικά ή στατιστικά μέτρα ή σε οποιοδήποτε άλλο μέτρο επί των συναλλαγών:

α) τα εμπορεύματα που πληρούν τους όρους των άρθρων 9 και 10 της συνθήκης περί ιδρύσεως της Ευρωπαϊκής Οικονομικής Κοινότητος και που στο εξής θα ονομάζονται "κοινοτικά εμπορεύματα", εκτός από τα εμπορεύματα που αναφέρονται στην παράγραφο 2 περίπτωση β-

β) τα εμπορεύματα που υπάγονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος και που, σύμφωνα με αυτήν, ευρίσκονται σε ελεύθερη κυκλοφορία εντός της Κοινότητος.

[4. Λογίζονται ως κοινοτικά εμπορεύματα, για την εφαρμογή των διατάξεων της συνθήκης περί ιδρύσεως της Ευρωπαϊκής Οικονομικής Κοινότητος που αφορούν την ελεύθερη κυκλοφορία των εμπορευμάτων και με την επιφύλαξη της εφαρμογής των άρθρων 2 παράγραφος 2, 7 παράγραφος 3, 8 περίπτωση β, 47, 48 παράγραφος 2 και 40 παράγραφος 2 του παρόντος κανονισμού, τα εμπορεύματα που εισέρχονται κανονικά στο έδαφος συγκεκριμένου Κράτους μέλους μέσω εσωτερικών συνόρων, πλην αν έχει προσκομισθεί παραστατικό εξωτερικής κοινοτικής διαμετακομίσεως που να τα αφορά.]

Άρθρο 2

1. Κατά παρέκκλιση από το άρθρο 1, το καθεστώς της κοινοτικής διαμετακομίσεως δεν εφαρμόζεται στην κυκλοφορία εμπορευμάτων που πραγματοποιείται στο πλαίσιο διαδικασίας προσωρινής εισαγωγής ή προσωρινής εισδοχής.

2. Οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος που αφορούν την ελεύθερη κυκλοφορία των εμπορευμάτων, εφαρμόζονται σε εμπορεύματα που κυκλοφορούν στο πλαίσιο διεθνούς διαδικασίας προσωρινής εισαγωγής ή προσωρινής εισδοχής μόνον επί τη προσκομίσει παραστατικού εσωτερικής κοινοτικής διαμετακομίσεως που να βεβαιώνει τον κοινοτικό χαρακτήρα των εμπορευμάτων αυτών.

[Εν τούτοις, υπό τους όρους που θα καθορισθούν σύμφωνα με τη διαδικασία του άρθρου 57, τα εμπορεύματα αυτά δύνανται να θεωρούνται ως κοινοτικά εμπορεύματα χωρίς να προσκομισθεί τέτοιο παραστατικό.]

[Άρθρο 3 1. Κατά παρέκκλιση από το άρθρο 1, κάθε Κράτος μέλος έχει το διακαίωμα να προβλέπει, αντί της διαδικασίας της εξωτερικής ή της εσωτερικής κοινοτικής διαμετακομίσεως, την εφαρμογή εθνικής διαδικασίας για τα εμπορεύματα που αναφέρονται στο άρθρο 1 παράγραφοι 2 και 3 κατά τη μεταφορά τους επί του εδάφους του, ή από έναν εθνικό λιμένα σε έναν άλλο εφ' όσον η μεταφορά πραγματοποιείται δια θαλάσσης.

2. Το Κράτος μέλος που κάνει χρήση αυτού του δικαιώματος, μεριμνά ώστε να εξασφαλίζεται η εφαρμογή των κοινοτικών μέτρων, στα οποία υπόκεινται τα εμπορεύματα.

3. Για την εφαρμογή της πρώτης παραγράφου, το έδαφος της οικονομικής ενώσεως Benelux θεωρείται ως έδαφος ενός Κράτους μέλους.]

[Άρθρο 4 1. Όταν η περαιτέρω μεταφορά εμπορευμάτων, τα οποία τίθενται σύμφωνα με το άρθρο 2 παράγραφος 1 ή το άρθρο 3 υπό εθνική διαδικασία, συνεπάγεται τη διέλευση εσωτερικών συνόρων, τα εμπορεύματα αυτά πρέπει να τίθενται υπό το καθεστώς της κοινοτικής διαμετακομίσεως πριν διέλθουν τα εν λόγω σύνορα.

2. Εν τούτοις, υπό τους όρους που θα καθορισθούν βάσει της διαδικασίας του άρθρου 57, η παράγραφος 1 δύναται να μην εφαρμόζεται σε εμπορεύματα, τα οποία απετέλεσαν αντικείμενο προσωρινής εισαγωγής ή προσωρινής εισδοχής.]

Άρθρο 5

Ο παρών κανονισμός δεν αποτελεί εμπόδιο για τις διευθετήσεις μεταξύ των Κρατών μελών οι οποίες αφορούν την παραμεθόριο κυκλοφορία εμπορευμάτων.

Άρθρο 6

Υπό τον όρο της εξασφαλίσεως της εφαρμογής των κοινοτικών μέτρων στα οποία υπόκεινται τα εμπορεύματα, επιτρέπεται στα Κράτη μέλη να καθιερώνουν μεταξύ τους, με διμερείς διευθετήσεις και στο πλαίσιο του καθεστώτος της κοινοτικής διαμετακομίσεως, απλοποιημένες διαδικασίες που θα εφαρμόζονται σε συγκεκριμένου είδους διακινήσεις εμπορευμάτων.

Οι διευθετήσεις αυτές γνωστοποιούνται στην Επιτροπή και στα άλλα Κράτη μέλη.

Άρθρο 7

1. Κατά παρέκκλιση του άρθρου 1, το καθεστώς της κοινοτικής διαμετακομίσεως δεν εφαρμόζεται στις μεταφορές εμπορευμάτων που πραγματοποιούνται υπό το καθεστώς της διεθνούς μεταφοράς εμπορευμάτων δια δελτίων TIR (σύμβαση TIR), υπό το καθεστώς της διεθνούς διαμετακομίσεως δια σιδηροδρόμων (σύμβαση TIF) ή υπό το καθεστώς της Διακηρύξεως του Ρήνου (άρθρο 9 της αναθεωρημένης συμβάσεως περί της ναυσιπλοΐας δια του Ρήνου) υπό τον όρο ότι οι μεταφορές αυτές έχουν αρχίσει ή πρέπει να περατωθούν εκτός της Κοινότητος.

Για την εφαρμογή του πρώτου εδαφίου, οι μεταφορές εμπορευμάτων που πραγματοποιούνται δια σιδηροδρόμου επί του εδάφους Κράτους μέλους του οποίου οι τελωνειακές αρχές προβαίνουν σε ειδικό έλεγχο, θεωρείται ότι πραγματοποιούνται υπό το καθεστώς της διεθνούς διαμετακομίσεως δια σιδηροδρόμων, υπό τον όρο ότι η μεταφορά πραγματαποιείται βάσει ενιαίου τίτλου μεταφοράς.

2. Στην κυκλοφορία δια του Ρήνου, οι μεταφορές εμπορευμάτων δύνανται προσωρινώς να πραγματοποιούνται υπό το καθεστώς της Διακηρύξεως του Ρήνου, έστω και αν έχουν αρχίσει και πρέπει να περατωθούν στο εσωτερικό της Κοινότητος.

3. Οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος που αφορούν την ελεύθερη κυκλοφορία των εμπορευμάτων εφαρμόζονται σε εκείνα τα εμπορεύματα, τα οποία κυκλοφορούν υπό ένα από τα καθεστώτα τα αναφερόμενα στις παραγράφους 1 και 2, υπό τον όρο ότι θα συνοδεύονται, εκτός από το παραστατικό το σχετικό με το χρησιμοποιούμενο καθεστώς, και από ένα παραστατικό εσωτερικής κοινοτικής διαμετακομίσεως που εκδίδεται προς τον σκοπό πιστοποιήσεως του κοινοτικού χαρακτήρος των εμπορευμάτων αυτών.

Στο παραστατικό αυτό εσωτερικης κοινοτικής διαμετακομίσεως και στο επάνω μέρος του εντύπου τίθεται η μνεία "TIR" ή "TIF ή "Διακήρυξη του Ρήνου" (Manifeste Rhenan), κατά περίπτωση, ακολουθούμενη από την ημερομηνία εκδόσεως και τον αριθμό του παραστατικού του σχετικού με το χρησιμοποιούμενο καθεστώς.

[Άρθρο 8 Σε περίπτωση ελλείψεως συμφωνίας μεταξύ της Κοινότητος και τρίτου Κράτους, που να αποσκοπεί στο να καταστήσει δυνατή την εφαρμογή του καθεστώτος της κοινοτικής διαμετακομίσεως σε εμπορεύματα, που διέρχονται από το έδαφος της χώρας αυτής και που κυκλοφορούν μεταξύ δύο σημείων ευρισκομένων εντός της Κοινότητος:

α) το καθεστώς της κοινοτικής διαμετακομίσεως εφαρμόζεται σε μεταφορές, που πραγματοποιούνται δια του εδάφους του εν λόγω τρίτου κράτους, μόνον εάν η διέλευση από το τελευταίο αυτό πραγματοποιείται βάσει ενιαίου τίτλου μεταφοράς, που εκδίδεται σε Κράτος μέλος- κατά τη διάρκεια της διελεύσεως, αναστέλλεται η ισχύς του εν λόγω καθεστώτος επί του εδάφους του τρίτου Κράτους-

β) το άρθρο 7 παράγραφοι 1 και 3 εφαρμόζεται σε μεταφορές που πραγματοποιούνται δια του εδάφους του εξεταζομένου τρίτου κράτους, έστω και αν αυτές έχουν αρχίσει και πρέπει να περατωθούν στο εσωτερικό της Κοινότητος.]

Άρθρο 9

Όταν, στις περιπτώσεις που προβλέπονται από τον παρόντα κανονισμό, οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος που αφορούν την ελεύθερη κυκλοφορία των εμπορευμάτων εφαρμόζονται μόνον επί τη προσκομίσει παραστατικού εσωτερικής κοινοτικής διαμετακομίσεως που εκδίδεται με σκοπό να αποδείξει τον κοινοτικό χαρακτήρα των εμπορευμάτων, ο ενδιαφερόμενος δύναται, για κάθε βάσιμη αιτία, να αποκτήσει εκ των υστέρων το παραστατικό αυτό από τις αρμόδιες αρχές του Κράτους μέλους αναχωρήσεως.

[Άρθρο 10 Οι απαγορεύσεις ή οι περιορισμοί εισαγωγής, εξαγωγής ή διαμετακομίσεως, που επιβάλλονται από τα Κράτη μέλη, εφαρμόζονται εφ' όσον συμβιβάζονται με τις τρεις συνθήκες περί ιδρύσεως των Ευρωπαϊκών Κοινοτήτων.]

Άρθρο 11

Για τους σκοπούς του παρόντος κανονισμού, νοείται:

α) ως "κυρίως υπόχρεος":

το πρόσωπο που ζητεί, ενδεχομένως μέσω εξουσιοδοτημένου αντιπροσώπου, δια δηλώσεως που θα έχει γίνει με τις απαιτούμενες τελωνειακές διατυπώσεις, τη διενέργεια πράξεως κοινοτικής διαμετακομίσεως και καθίσταται έτσι υπεύθυνο έναντι των αρμοδίων αρχών για την κανονική εκτέλεση της πράξεως αυτής-

β) ως "μεταφορικό μέσο": ιδίως,

- τα οδικά, ρυμουλκούμενα, ημιρυμουλκούμενα οχήματα,

- τα σιδηροδρομικά οχήματα ή άμαξες,

- τα σκάφη ή πλοία,

- τα αεροσκάφη,

- τα εμπορευματοκιβώτια (containers) κατά την έννοια της τελωνειακής συμβάσεως περί των εμπορευματοκιβωτίων.

γ) ως "τελωνείο αναχωρήσεως":

το τελωνείο όπου αρχίζει η πράξη κοινοτικής διαμετακομίσεως-

δ) ως "τελωνείο διελεύσεως":

- το τελωνείο εισόδου, που ευρίσκεται σε ένα Κράτος μέλος πλην εκείνου της αναχωρήσεως,

- όπως επίσης και το τελωνείο εξόδου από την Κοινότητα, όσες φορές η αποστολή εγκαταλείπει το έδαφος της Κοινότητος κατά τη διάρκεια της πράξεως κοινοτικής διαμετακομίσεως μέσω συνόρων που υφίστανται μεταξύ Κράτους μέλους και τρίτης χώρας-

ε) ως "τελωνείο προορισμού":

το τελωνείο όπου πρέπει να επαναπροσκομίζονται τα εμπορεύματα, προκειμένου να περατωθεί η πράξη της κοινοτικής διαμετακομίσεως-

στ) ως "τελωνείο εγγυήσεως":

το τελωνείο, όπου συνιστάται συνολική εγγύηση-

ζ) ως "εσωτερικά σύνορα":

τα κοινά σύνορα μεταξύ δύο Κρατών μελών.

Λογίζεται ότι διέρχονται εσωτερικά σύνορα τα εμπορεύματα που φορτώνονται σε θαλάσσιο λιμένα Κράτους μέλους και εκφορτώνονται σε θαλάσσιο λιμένα άλλου Κράτους μέλους, εφ' όσον η δια θαλάσσης μεταφορά πραγματοποιείται βάσει ενιαίου τίτλου μεταφοράς.

Λογίζεται ότι διέρχονται εσωτερικά σύνορα τα εμπορεύματα που, προερχόμενα δια θαλάσσης από τρίτα Κράτη, μεταφορτώνονται σε θαλάσσιο λιμένα Κράτους μέλους για να εκφορτωθούν σε θαλάσσιο λιμένα άλλου Κράτους μέλους.

ΤΙΤΛΟΣ II Διαδικασία της εξωτερικής κοινοτικής διαμετακομίσεως

Άρθρο 12

1. Για να κυκλοφορήσουν εμπορεύματα σύμφωνα με τη διαδικασία της εξωτερικής κοινοτικής διαμετακομίσεως πρέπει να αποτελέσουν, σύμφωνα με τους όρους που καθορίζονται στον παρόντα κανονισμό, αντικείμενο δηλώσεως τύπου T 1. Ως δήλωση T 1 νοείται η δήλωση που συντάσσεται επί εντύπου T 1 και συμπληρώνεται, κατά περίπτωση, με ένα ή περισσότερα έντυπα T 1 δις. [Τα υποδείγματα των εντύπων T 1 και T 1 δις καθορίζονται σύμφωνα με τη διαδικασία του άρθρου 57.]

2. Τα έντυπα T 1 και T 1 δις τυπώνονται και συμπληρώνονται σε μία από τις επίσημες γλώσσες της Κοινότητος, που ορίζεται από τις αρμόδιες αρχές του Κράτους μέλους αναχωρήσεως. Οι αρμόδιες αρχές του Κράτους μέλους, που αφορά η πράξη κοινοτικής διαμετακομίσεως, δύνανται να ζητούν εφ' όσον είναι ανάγκη, τη μετάφραση στην επίσημη ή σε μία από τις επίσημες γλώσσες του εν λόγω Κράτους μέλους.

3. Η δήλωση Τ 1 υπογράφεται από το πρόσωπο που ζητεί την πραγματοποίηση πράξεως εξωτερικής κοινοτικής διαμετακομίσεως ή από τον εξουσιοδοτημένο αντιπρόσωπό του και κατατίθεται στο τελωνείο αναχωρήσεως σε τρία τουλάχιστον αντίτυπα.

4. Τα προσηρτημένα στη δήλωση T 1 συμπληρωματικά παραστατικά αποτελούν αναπόσπαστο μέρος της.

5. Η δήλωση T 1 συνοδεύεται από τον τίτλο μεταφοράς. Το τελωνείο αναχωρήσεως δύναται να μην απαιτεί την προσκόμιση του τίτλου τούτου κατά την διεξαγωγή των τελωνειακών διατυπώσεων. Εν τούτοις, ο τίτλος μεταφοράς πρέπει να επιδεικνύεται σε κάθε ζήτηση εκ μέρους της τελωνειακής υπηρεσίας κατά τη διάρκεια της μεταφοράς.

6. Όταν το καθεστώς της κοινοτικής διαμετακομίσεως αποτελεί, στον Κράτος μέλος αναχωρήσεως, συνέχεια άλλου τελωνειακού καθεστώτος, γίνεται στη δήλωση T 1 μνεία του καθεστώτος τούτου ή των αντιστοίχων τελωνειακών παραστατικών.

Άρθρο 13

Ο κυρίως υπόχρεος οφείλει:

α) να προσκομίζει ανέπαφα τα εμπορεύματα στο τελωνείο προορισμού εντός της καθορισμένης προθεσμίας και να έχει τηρήσει τα μέτρα που ελήφθησαν από τις αρμόδιες αρχές για την διαπίστωση της ταυτότητός τους-

β) να τηρεί τις διατάξεις τις σχετικές με το καθεστώς της κοινοτικής διαμετακομίσεως και τις διατάξεις που ισχύουν σχετικά με τη διαμετακόμιση σε κάθε Κράτος μέλος, δια του εδάφους του οποίου πραγματοποιείται η μεταφορά.

Άρθρο 14

1. Κάθε Κράτος μέλος δύναται, σύμφωνα με όρους που αυτό καθορίζει, να προβλέπει τη χρησιμοποίηση του παραστατικού T 1 για την εφαρμογή εθνικών διαδικασιών.

2. Οι συμπληρωματικές ενδείξεις που αναφέρονται για τον σκοπό αυτό στο παραστατικό T 1 από πρόσωπο άλλο από τον κυρίως υπόχρεο, δεσμεύουν μόνον το πρόσωπο αυτό, σύμφωνα με τις νομοθετικές, κανονιστικές και διοικητικές διατάξεις του Κράτους μέλους.

[Άρθρο 15 1. Όταν τα εμπορεύματα, πριν δυνηθούν να υπαχθούν στη διαδικασία της εξωτερικής κοινοτικής διαμετακομίσεως, πρέπει να αποτελέσουν αντικείμενο δηλώσεως εξαγωγής ή επανεξαγωγής, η δήλωση αυτή καθώς και η δήλωση της κοινοτικής διαμετακομίσεως συντάσσονται μαζί επί εντύπου T 1 που συμπληρώνεται, κατά περίπτωση, με ένα ή περισσότερα έντυπα T 1δις.

2. Κάθε Κράτος μέλος καθορίζει, για την εφαρμογή των εθνικών του ρυθμίσεων, κάθε άλλη ένδειξη πέραν των προβλεπομένων στο έντυπο T 1, την οποία η δήλωση εξαγωγής ή επανεξαγωγής πρέπει να περιλαμβάνει στις προς τούτο προβλεπόμενες θέσεις, καθώς και τον αριθμό των αντιτύπων που πρέπει να προσκομισθούν.]

Άρθρο 16

1. Το ίδιο μεταφορικό μέσο δύναται να χρησιμοποιείται για τη φόρτωση εμπορευμάτων σε περισσότερα τελωνεία αναχωρήσεως καθώς και για την εκφόρτωση σε περισσότερα τελωνεία προορισμού.

2. Στην ίδια δήλωση T 1 δύνανται να περιλαμβάνονται εκείνα μόνον τα εμπορεύματα που εφορτώθησαν ή που πρέπει να φορτωθούν σε ένα μόνον μεταφορικό μέσο και που προορίζονται να μεταφερθούν από το ίδιο τελωνείο αναχωρήσεως στο ίδιο τελωνείο προορισμού.

Για την εφαρμογή του πρώτου εδαφίου, τα ακόλουθα λογίζεται ότι αποτελούν ενιαίο μεταφορικό μέσο, υπό τον όρο ότι μεταφέρουν εμπορεύματα, τα οποία αποτελούν αντικείμενο ενιαίας αποστολής:

α) τα οδικά οχήματα που συνοδεύονται από το ή τα ρυμουλκούμενα ή ημιρυμουλκούμενα οχήματά του-

β) οι συρμοί σιδηροδρομικών οχημάτων ή αμαξών-

γ) τα πλοία που αποτελούν ενιαίο σύνολο-

δ) τα εμπορευματοκιβώτια (containers) που εφορτώθησαν σε ένα μεταφορικό μέσο, κατά την έννοια του παρόντος άρθρου.

Άρθρο 17

1. Το τελωνείο αναχωρήσεως καταχωρίζει τη δήλωση T 1, καθορίζει την προθεσμία, εντός της οποίας πρέπει να προσκομισθούν τα εμπορεύματα στο τελωνείο προορισμού και λαμβάνει τα μέτρα για τη διαπίστωση των ταυτοτήτων, που κρίνει αναγκαία.

2. Μετά τη δέουσα θεώρηση του παραστατικού T 1, το τελωνείο αναχωρήσεως φυλάσσει το αντίτυπο που προορίζεται γι' αυτό και παραδίδει τα λοιπά αντίτυπα στον κυρίως υπόχρεο ή στον αντιπρόσωπό του.

Άρθρο 18

1. Κατά γενικό κανόνα, η ταυτότης των εμπορευμάτων εξασφαλίζεται δια σφραγίσεως.

2. Πραγματοποιείται σφράγιση:

α) του χώρου που περιέχει τα εμπορεύματα, όταν το μεταφορικό μέσο έχει εγκριθεί κατ' εφαρμογή άλλων τελωνειακών διατάξεων ή ανεγνωρίσθη ως κατάλληλο από το τελωνείο αναχωρήσεως-

β) καθενός κιβωτίου στις λοιπές περιπτώσεις.

3. Δύνανται να αναγνωρίζονται ως κατάλληλα για σφράγιση κατά χώρο τα μεταφορικά μέσα, τα οποία:

α) δύνανται να σφραγίζονται κατά τρόπο απλό και αποτελεσματικό-

β) είναι κατασκευασμένα κατά τέτοιον τρόπο, ώστε να μην είναι δυνατόν να εξαχθούν ή να εισαχθούν εμπορεύματα χωρίς παραβίαση που να αφήνει εμφανή ίχνη ή χωρίς ρήξη των σφραγίδων-

γ) δεν έχουν κρυφούς χώρους που να επιτρέπουν την απόκρυψη εμπορευμάτων-

δ) έχουν χώρους προοριζομένους για την φόρτωση, οι οποίοι είναι ευκόλως προσιτοί σε τελωνειακό έλεγχο.

4. Το τελωνείο αναχωρήσεως δύναται να μην απαιτήσει τη σφράγιση όταν, λαμβανομένων υπ' όψη άλλων τυχόν μέτρων για τη διαπίστωση της ταυτότητος, η περιγραφή των εμπορευμάτων στη δήλωση T 1 ή στα συμπληρωματικά παραστατικά επιτρέπει τον καθορισμό της ταυτότητος τους.

Άρθρο 19

1. Η μεταφορά των εμπορευμάτων πραγματοποιείται βάσει των αντιτύπων του παραστατικού T 1 που παραδίδονται στον κυρίως υπόχρεο ή στον αντιπρόσωπό του από το τελωνείο αναχωρήσεως.

2. Η μεταφορά πραγματοποιείται δια των τελωνείων διελεύσεως που αναφέρονται στο παραστατικό T 1. Όταν οι συνθήκες το δικαιολογούν, δύνανται να χρησιμοποιηθούν και άλλα τελωνεία διελεύσεως.

3. Για λόγους επιτηρήσεως, κάθε Κράτος μέλος δύναται να καθορίζει δρομολόγια διαμετακομίσεως επί του εδάφους του.

4. Κάθε Κράτος μέλος ανακοινώνει στην Επιτροπή τον πίνακα και τις ώρες λειτουργίας των τελωνείων που είναι αρμόδια για τις πράξεις κοινοτικής διαμετακομίσεως.

Η Επιτροπή ανακοινώνει τις πληροφορίες αυτές στα άλλα Κράτη μέλη.

Άρθρο 20

Τα αντίτυπα του παραστατικού T 1 επιδεικνύονται σε κάθε Κράτος μέλος σε κάθε ζήτηση της τελωνειακής υπηρεσίας, η οποία δύναται να εξακριβώνει το αλύμαντο των σφραγίδων. Έλεγχος των εμπορευμάτων διεξάγεται μόνον σε περίπτωση που υπάρχει υπόνοια παρατυπιών, που είναι δυνατόν να οδηγήσουν σε κατάχρηση.

Άρθρο 21

Η εμπορευματική αποστολή και τα αντίτυπα του παραστατικού T 1 προσκομίζονται σε κάθε τελωνείο διελεύσεως.

Άρθρο 22

1. Ο μεταφορεύς παραδίδει σε κάθε τελωνείο διελεύσεως το δελτίο διελεύσεως. [Το υπόδειγμα του δελτίου διελεύσεως καθορίζεται σύμφωνα με τη διαδικασία του άρθρου 57]

2. Τα τελωνεία διελεύσεως ελέγχουν τα εμπορεύματα μόνον στην περίπτωση που υφίσταται υπόνοια παρατυπιών, οι οποίες είναι δυνατόν να οδηγήσουν σε κατάχρηση.

3. Όταν, σύμφωνα με το άρθρο 19 παράγραφος 2, η μεταφορά πραγματοποιείται μέσω τελωνείου διελεύσεως άλλου από εκείνο που αναφέρεται στο παραστατικό T 1, το τελωνείο διελεύσεως μέσω του οποίου πραγματοποιείται η μεταφορά αποστέλλει χωρίς καθυστέρηση το δελτίο διελεύσεως στο τελωνείο που αναφέρεται στο εν λόγω παραστατικό.

Άρθρο 23

Όταν πραγματοποιείται φόρτωση ή εκφόρτωση σε ενδιάμεσο τελωνείο πρέπει να προσκομίζονται σ' αυτό, τα αντίτυπα του παραστατικού T 1, που παραδίδονται από το ή τα τελωνεία αναχωρήσεως.

Άρθρο 24

1. Τα εμπορεύματα που αναφέρονται σε παραστατικό T 1, δύνανται, χωρίς να παρίσταται ανάγκη ανανεώσεως της δηλώσεως, να μεταφορτωθούν σε άλλο μεταφορικό μέσο υπό την επίβλεψη της τελωνειακής υπηρεσίας του Κράτους μέλους, επί του εδάφους του οποίου πρέπει να πραγματοποιηθεί η μεταφόρτωση. Στην περίπτωση αυτή η τελωνειακή υπηρεσία θεωρεί δεόντως το παραστατικό T 1.

2. Η τελωνειακή υπηρεσία δύναται, υπό τους όρους που αυτή καθορίζει, να επιτρέπει τη μεταφόρτωση άνευ επιβλέψεως. Στην περίπτωση αυτή ο μεταφορεύς θεωρεί δεόντως το παραστατικό T 1 και πληροφορεί, προς το σκοπό της θεωρήσεως, το επόμενο τελωνείο στο οποίο πρέπει να προσκομισθούν τα εμπορεύματα.

Άρθρο 25

1. Σε περίπτωση ρήξεως σφραγίδος κατά τη διάρκεια της μεταφοράς εκ λόγων ανεξαρτήτων της θελήσεως του μεταφορέως, αυτός οφείλει να ζητήσει, το συντομότερο δυνατό, τη σύνταξη πρακτικού διαπιστώσεως στο Κράτος μέλος όπου ευρίσκεται το μεταφορικό μέσο από την τελωνειακή υπηρεσία, εφ' όσον αυτή ευρίσκεται πλησιέστερα ή, άλλως, από οποιαδήποτε άλλη αρχή εξουσιοδοτημένη προς τούτο. Η επιληφθείσα αρχή θέτει, εάν είναι δυνατόν, νέες σφραγίδες.

2. Σε περίπτωση ατυχήματος που καθιστά αναγκαία τη μεταφόρτωση σε άλλο μεταφορικό μέσο, εφαρμόζεται το άρθρο 24.

Εάν δεν υπάρχει πλησίον τελωνειακή υπηρεσία, δύναται να παρέμβει οποιαδήποτε άλλη εξουσιοδοτημένη αρχή κατά το άρθρο 24 παράγραφος 1.

3. Σε περίπτωση επικειμένου κινδύνου που καθιστά αναγκαία την άμεση, ολική ή μερική, εκφόρτωση, ο μεταφορεύς δύναται να λάβει μέτρα εξ ιδίας πρωτοβουλίας κάνοντας σχετική μνεία στο παραστατικό T 1. Στην περίπτωση αυτή εφαρμόζεται ή παράγραφος 1.

4. Όταν ο μεταφορεύς, λόγω ατυχήματος ή άλλων γεγονότων που επήλθαν κατά την διάρκεια της μεταφοράς, δεν δύναται να τηρήσει την προθεσμία που αναφέρεται στο άρθρο 17, οφείλει να ενημερώσει σχετικώς, το συντομότερο δυνατό, την αρμόδια αρχή που αναφέρεται στην παράγραφο 1. Η αρχή αυτή θεωρεί δεόντως το παραστατικό T 1.

Άρθρο 26

1. Το τελωνείο προορισμού θεωρεί, βάσει των αποτελεσμάτων του ελέγχου που διεξήγαγε, τα αντίτυπα του παραστατικού T 1, αποστέλλει χωρίς καθυστέρηση ένα αντίτυπο στο τελωνείο αναχωρήσεως και φυλάσσει το άλλο αντίτυπο.

[2. Η πράξη κοινοτικής διαμετακομίσεως είναι δυνατόν να περατωθεί σε τελωνείο άλλο εκτός του αναφερομένου στο παραστατικό T 1. Το τελωνείο αυτό καθίσταται τότε τελωνείο προορισμού.]

Άρθρο 27

1. Για να εξασφαλισθεί η είσπραξη των δασμών και των άλλων επιβαρύνσεων, που Κράτος μέλος θα εδικαιούτο να απαιτήσει για τα εμπορεύματα τα οποία διέρχονται από το έδαφός του κατά τη διάρκεια της κοινοτικής διαμετακομίσεως, ο κυρίως υπόχρεος πρέπει να παρέχει εγγύηση, πλην αντιθέτων διατάξεων του παρόντος κανονισμού

2. Η εγγύηση δύναται να παρέχεται συνολικώς για περισσότερες πράξεις κοινοτικής διαμετακομίσεως ή μεμονωμένως για μία μόνον πράξη κοινοτικής διαμετακομίσεως.

3. Με την επιφύλαξη του άρθρου 33 παράγραφος 2, η εγγύηση συνίσταται στην εις ολόκληρο εγγύηση τρίτου προσώπου, φυσικού ή νομικού, εγκατεστημένου στο Κράτος μέλος όπου παρέχεται η εγγύηση και εγκρίνεται από το εν λόγω Κράτος μέλος.

Άρθρο 28

1. Το πρόσωπο που καθίσταται εγγυητής σύμφωνα με τους όρους του άρθρου 27, υποχρεούται να ορίζει σε κάθε Κράτος μέλος, το έδαφος του οποίου χρησιμοποιείται επ' ευκαιρία της κοινοτικής διαμετακομίσεως, ένα τρίτο πρόσωπο, φυσικό ή νομικό, που καθίσταται ομοίως εγγυητής, υπέρ του κυρίως υποχρέου.

Ο τελευταίος αυτός εγγυητής πρέπει να είναι εγκατεστημένος στο εν λόγω Κράτος μέλος, υποχρεούται δε εις ολόκληρον με τον κυρίως υπόχρεο να καταβάλλει τους δασμούς και τις λοιπές επιβαρύνσεις που καθίστανται εκεί απαιτητοί.

2. Το Συμβούλιο αποφασίζει για την εφαρμογή της παραγράφου 1 με ειδική πλειοψηφία προτάσει της Επιτροπής και κατόπιν ερεύνης των προϋποθέσεων υπό τις οποίες τα Κράτη μέλη ηδυνήθησαν, κατ' εφαρμογή του άρθρου 36, να ασκήσουν το δικαίωμά τους εισπράξεως.

[Άρθρο 29 1. Η εγγύηση που αναφέρεται στο άρθρο 27 παράγραφος 3, πρέπει να παρασχεθεί με πράξη σύμφωνη, κατά περίπτωση, προς τα υποδείγματα I ή II που αναφέρονται στο παράρτημα.

2. Όταν οι εθνικές νομοθετικές, κανονιστικές και διοικητικές διατάξεις ή τα συναλλακτικά ήθη το απαιτούν, κάθε Κράτος μέλος δύναται να καθορίζει διαφορετικό τύπο πράξεως εγγυήσεως, εφ' όσον αυτή συνεπάγεται αποτελέσματα ταυτόσημα με εκείνα της πράξεως που προβλέπεται στο υπόδειγμα.]

Άρθρο 30

1. Η συνολική εγγύηση συνιστάται σε τελωνείο εγγυήσεως.

2. Το τελωνείο εγγυήσεως καθορίζει το ποσό της εγγυήσεως, αποδέχεται τη σχετική δήλωση και παρέχει άδεια στον κυρίως υπόχρεο να πραγματοποιεί, εντός των ορίων της εγγυήσεως, οποιαδήποτε πράξη κοινοτικής διαμετακομίσεως, οποιοδήποτε και αν είναι το τελωνείο αναχωρήσεως.

[3. Σε κάθε ενδιαφερόμενο, ο οποίος έχει λάβει άδεια, χορηγείται, υπό τους όρους που καθορίζονται από τις αρμόδιες αρχές των Κρατών μελών, πιστοποιητικό εγγυήσεως σε ένα ή περισσότερα αντίτυπα. Το υπόδειγμα του πιστοποιητικού εγγυήσεως καθορίζεται σύμφωνα με τη διαδικασία του άρθρου 57.]

4. Σε κάθε δήλωση T 1 πρέπει να γίνεται μνεία περί του πιστοποιητικού τούτου.

Άρθρο 31

1. Το τελωνείο εγγυήσεως δύναται να ανακαλέσει την άδεια όταν δεν υφίστανται πλέον οι προϋποθέσεις υπό τις οποίες αυτή εχορηγήθη.

2. Κάθε Κράτος μέλος κοινοποιεί στα ενδιαφερόμενα Κράτη μέλη κάθε ανάκληση άδειας.

Άρθρο 32

1. Κάθε Κράτος μέλος δύναται να αποδέχεται, τη δυνατότητα του τρίτου προσώπου, φυσικού ή νομικού που καθίσταται εγγυητής σύμφωνα με τους όρους που αναφέρονται στα άρθρα 27 και 28, να εγγυάται, με μία και μόνη πράξη και για ένα κατ' αποκοπή ποσό ύψους πέντε χιλιάδων λογιστικών μονάδων κατά δήλωση, την πληρωμή των δασμών και των λοιπών επιβαρύνσεων που ενδεχομένως καθίστανται απαιτητοί για την υπ' ευθύνη του πραγματοποίηση οποιασδήποτε πράξεως κοινοτικής διαμετακομίσεως, οποιοσδήποτε και αν είναι ο κυρίως υπόχρεος. Όταν η μεταφορά των εμπορευμάτων παρουσιάζει ηυξημένους κινδύνους, λαμβανομένων ιδίως υπόψη του ύψους των δασμών και των λοιπών επιβαρύνσεων στις οποίες αυτά υπόκεινται σε ένα ή περισσότερα Κράτη μέλη, το κατ' αποκοπή ποσό καθορίζεται σε ανώτερο επίπεδο.

[Η εγγύηση που αναφέρεται στο πρώτο εδάφιο πρέπει να παρέχεται με πράξη σύμφωνη προς το υπόδειγμα III του παραρτήματος.

2. Σύμφωνα με τη διαδικασία του άρθρου 57 καθορίζονται:

α) οι μεταφορές εμπορευμάτων, οι οποίες δύνανται να οδηγήσουν σε αύξηση του κατ' αποκοπήν ποσού, καθώς και οι όροι υπό τους οποίους εφαρμόζεται η αύξηση αυτή-

β) οι όροι υπό τους οποίους διαπιστούται, ότι η εγγύηση που αναφέρεται στην παράγραφο 1 εφαρμόζεται επί συγκεκριμένης πράξεως κοινοτικής διαμετακομίσεως.]

Άρθρο 33

1. Η εγγύηση που παρέχεται μεμονωμένως για πράξη κοινοτικής διαμετακομίσεως, συνιστάται στο τελωνείο αναχωρήσεως.

2. Η εγγύηση δύναται να συνίσταται σε κατάθεση χρηματικού ποσού. Στην περίπτωση αυτή, το σχετικό ποσό ορίζεται από τις αρμόδιες αρχές των Κρατών μελών και πρέπει να ανανεούται σε κάθε τελωνείο διελεύσεως κατά την έννοια του άρθρου 11 περίπτωση πρώτη δ υποπερίπτωση.

Άρθρο 34

Με την επιφύλαξη εθνικών διατάξεων που προβλέπουν και άλλες περιπτώσεις απαλλαγής, ο κυρίως υπόχρεος απαλλάσσεται από τις αρμόδιες αρχές των Κρατών μελών της πληρωμής των δασμών και των λοιπών επιβαρύνσεων που συνδέονται με εμπορεύματα που:

α) κατεστράφησαν, αποδεδειγμένως, εκ λόγων ανωτέρας βίας ή εκ τυχαίου συμβάντος-

β) ανεγνωρίοθησαν ως ελλείποντα εκ λόγων που ανάγονται στη φύση των εμπορευμάτων αυτών.

Άρθρο 35

Ο εγγυητής απαλλάσσεται των υποχρεώσεών του έναντι των Κρατών μελών δια του εδάφους των οποίων επραγματοποιήθη η κοινοτική διαμετακόμιση, όταν το παραστατικό T 1 εξοφλείται στο τελωνείο αναχωρήσεως.

Όταν ο εγγυητής, εντός δώδεκα μηνών από την ημερομηνία καταχωρήσεως της δηλώσεως Τ 1, δεν έχει ειδοποιηθεί από το τελωνείο αναχωρήσεως σχετικά με τη μη εξόφληση του παραστατικού Τ 1, απαλλάσσεται επίσης των υποχρεώσεών του,

Άρθρο 36

1. Όταν διαπιστούται ότι, κατά τη διάρκεια ή επ' ευκαιρία πράξεως κοινοτικής διαμετακομίσεως, διεπράχθη παράβαση ή παρατυπία σε συγκεκριμένο Κράτος μέλος, τότε αυτό εισπράττει τους δασμούς και τις λοιπές επιβαρύνσεις που είναι ενδεχομένως απαιτητές, σύμφωνα με τις νομοθετικές, κανονιστικές και διοικητικές του διατάξεις, με την επιφύλαξη της ασκήσεως ποινικής διώξεως.

2. Εάν ο τόπος όπου διεπράχθη η παράβαση ή η παρατυπία δεν είναι δυνατόν να προσδιορισθεί, θεωρείται ότι διεπράχθη:

α) εντός του Κράτους μέλους από το οποίο ανεχώρησε το μεταφορικό μέσο ή τα εμπορεύματα, εφ' όσον, κατά τη διάρκεια της πράξεως κοινοτικής διαμετακομίσεως, η παράβαση ή η παρατυπία διαπιστούται σε τελωνείο διελεύσεως ευρισκόμενο επί εσωτερικών συνόρων-

β) εντός του Κράτους μέλους όπου υπάγεται το τελωνείο διελεύσεως, εφ' όσον, κατά τη διάρκεια της πράξεως κοινοτικής διαμετακομίσεως, η παράβαση ή η παρατυπία διαπιστούται σε τελωνείο διελεύσεως, κατά την έννοια του άρθρου 11 περίπτωση δ δευτέρα υποπερίπτωση-

γ) εντός του Κράτους μέλους όπου έγινε η διαπίστωση, εφ' όσον, κατά τη διάρκεια της πράξεως κοινοτικής διαμετακομίσεως, η παράβαση ή η παρατυπία διαπιστούται επί του εδάφους Κράτους μέλους και σε σημείο άλλο από το τελωνείο διελεύσεως-

δ) στο τελευταίο Κράτος μέλος από το έδαφος του οποίου διαπιστούται, βάσει των αγγελτηρίων διελεύσεως, ότι διήλθε το μεταφορικό μέσο ή τα εμπορεύματα, εφ' όσον η εμπορευματική αποστολή δεν προσεκομίσθη στο τελωνείο προορισμού-

ε) εντός του Κράτους μέλους όπου έγινε η διαπίστωση, εφ' όσον η παράβαση ή η παρατυπία διαπιστούται μετά την ολοκλήρωση της πράξεως κοινοτικής διαμετακομίσεως.

Άρθρο 37

1. Τα κανονικώς εκδοθέντα παραστατικά T 1 και τα μέτρα που λαμβάνουν οι τελωνειακές αρχές Κράτους μέλους για τη διαπίστωση της ταυτότητος έχουν, στα λοιπά Κράτη μέλη, νομικές συνέπειες ταυτόσημες με τις συνέπειες των κανονικώς εκδοθέντων παραστατικών και των μέτρων που λαμβάνονται από τις τελωνειακές αρχές καθενός από τα Κράτη μέλη αυτά.

2. Οι διαπιστώσεις που γίνονται από τις αρμόδιες αρχές Κράτους μέλους κατά τους ελέγχους που διενεργούνται στο πλαίσιο του καθεστώτος της κοινοτικής διαμετακομίσεως έχουν, τα λοιπά Κράτη μέλη, την ίδια αποδεικτική ιχύ με τις διαπιστώσεις που γίνονται από τις αρμόδιες αρχές καθενός από αυτά τα Κράτη μέλη.

Άρθρο 38

Εφ' όσον παρίσταται ανάγκη, οι τελωνειακές υπηρεσίες των Κρατών μελών ανακοινώνουν η μία στην άλλη τις διαπιστώσεις, τα έγγραφα, τις αναφορές, τα πρακτικά και τις πληροφορίες, που αφορούν τις μεταφορές οι οποίες πραγματοποιούνται υπό το καθεστώς της κοινοτικής διαμετακομίσεως, καθώς και τις παρατυπίες ή παραβάσεις στο καθεστώς αυτό.

ΤΙΤΛΟΣ III Διαδικασία της εσωτερικής κοινοτικής διαμετακομίσεως

Άρθρο 39

1. Για να κυκλοφορήσουν εμπορεύματα υπό τη διαδικασία της εσωτερικής κοινοτικής διαμετακομίσεως, πρέπει να αποτελέσουν αντικείμενο δηλώσεως T 2. Ως δήλωση T 2 νοείται η δήλωση που συντάσσεται επί εντύπου T 2 και συμπληρώνεται, κατά περίπτωση με ένα ή περισσότερα έντυπα T 2 δις. [Τα υποδείγματα των εντύπων T 2 και T 2 δις καθορίζονται σύμφωνα με τη διαδικασία του άρθρου 57.]

2. Με την επιφύλαξη αντιθέτων διατάξεων των άρθρων 40 και 41, οι διατάξεις του τίτλου II εφαρμόζονται αναλόγως στη διαδικασία της εσωτερικής κοινοτικής διαμετακομίσεως.

Άρθρο 40

Εγγύηση που καλύπτει το μέρος της μεταφοράς που πραγματοποιείται μεταξύ του τελωνείου αναχωρήσεως και του πρώτου τελωνείου διελεύσεως, πρέπει να παρέχεται μόνον σε περίπτωση που το απαιτούν οι διατάξεις του Κράτους μέλους επί του εδάφους του οποίου ευρίσκεται το τελωνείο αναχωρήσεως.

[Άρθρο 41 1. Τα εμπορεύματα για τα οποία οι διατυπώσεις εξαγωγής τηρούνται σε μεθοριακό τελωνείο του Κράτους μέλους της εξαγωγής δύνανται να μη τεθούν υπό το καθεστώς της κοινοτικής διαμετακομίσεως στο τελωνείο αυτό, όταν δεν υπόκεινται σε κοινοτικά μέτρα που συνεπάγονται τον έλεγχο της χρησιμοποιήσεως ή του προορισμού τους.

Στην περίπτωση αυτή οι ενδείξεις που αναγράφονται στη δήλωση T 2 είναι δυνατόν να περιοριοθούν σε εκείνες που απαιτούνται για την εξαγωγή, βάσει των νομοθετικών, κανονιστικών και διοικητικών διατάξεων του Κράτους μέλους της αναχωρήσεως.

Το τελωνείο εξαγωγής θεωρεί αντίτυπο του παραστατικού T 2 που παραδίδει στον εξαγωγέα ή στον αντιπρόσωπο του τελευταίου, μαζί, κατόπιν αιτήσεώς του, με τα μη χρησιμοποιηθέντα αντίτυπα. Το θεωρημένο αντίτυπο πρέπει να παραδίδεται στο τελωνείο εισόδου του συνορεύοντος Κράτους μέλους. Πράξη εσωτερικής κοινοτικής διαμετακομίσεως δύναται να αρχίσει στο εν λόγω τελωνείο εισόδου, που καθίσταται τότε τελωνείο αναχωρήσεως.

2. Η παράγραφος 1 εφαρμόζεται ομοίως στα εμπορεύματα, που διέρχονται τα εσωτερικά σύνορα κατά την έννοια του άρθρου 11 περίπτωση ζ δευτέρα υποπερίπτωση.]

ΤΙΤΛΟΣ IV Ειδικές διατάξεις εφαρμοζόμενες σε ορισμένους τρόπους μεταφοράς

Άρθρο 42

1. Οι υπηρεσίες σιδηροδρόμων των Κρατών μελών απαλλάσσονται της υποχρεώσεως να παρέχουν εγγύηση.

2. Το άρθρο 19 παράγραφοι 2 και 3 και τα άρθρα 21 και 22 δεν εφαρμόζονται σε μεταφορές εμπορευμάτων δια σιδηροδρόμων.

3. Για την εφαρμογή του άρθρου 36 παράγραφος 2 περίπτωση δ, οι καταχωρήσεις των υπηρεσιών σιδηροδρόμων αντικαθιστούν τα αγγελτήρια διελεύσεως.

Άρθρο 43

1. Δεν συντρέχει λόγος παροχής εγγυήσεως για τις μεταφορές εμπορευμάτων δια του Ρήνου και των ρηνείων οδών.

2. Κάθε Κράτος μέλος δύναται να απαλλάσει της υποχρεώσεως παροχής εγγυήσεως τις μεταφορές εμπορευμάτων που πραγματοποιούνται δι' άλλων πλωτών οδών που ευρίσκονται επί του εδάφους του. Ανακοινώνει τα μέτρα που λαμβάνει για τον σκοπό αυτό στην Επιτροπή, η οποία πληροφορεί σχετικά τα λοιπά Κράτη μέλη.

Άρθρο 44

[1. Κατά παρέκκλιση του άρθρου 4, τα εμπορεύματα των οποίων η μεταφορά συνεπάγεται τη διέλευση εσωτερικών συνόρων κατά την έννοια του άρθρου 11 περίπτωση ζ δεύτερη υποπερίπτωση, δύναται να μην τίθενται υπό το καθεστώς της κοινοτικής διαμετακομίσεως προ της διελεύσεώς τους από τα εν λόγω σύνορα.

2. Η παράγραφος 1 δεν εφαρμόζεται:

- όταν τα εμπορεύματα υπόκεινται σε κοινοτικά μέτρα που συνεπάγονται τον έλεγχο της χρησιμοποιήσεώς τους ή του προορισμού τους,

- όταν η μεταφορά πρέπει να περατούται σε Κράτος μέλος άλλο από εκείνο όπου ευρίσκεται ο λιμήν εκφορτώσεως, εκτός, αν η περαιτέρω μεταφορά από τον λιμένα αυτόν πρέπει να πραγματοποιείται, κατ' εφαρμογή του άρθρου 7 παράγραφος 2, υπό το καθεστώς της Διακηρύξεως του Ρήνου.]

3. Όταν τα εμπορεύματα έχουν τεθεί υπό το καθεστώς της κοινοτικής διαμετακομίσεως πριν διέλθουν τα εσωτερικά σύνορα, τα αποτελέσματα του εν λόγω καθεστώτος αναστέλλονται κατά τη διάρκεια του διάπλου δια της ανοικτής θαλάσσης.

4. Δεν συντρέχει λόγος να παρέχεται εγγυήση για τις δια θαλάσσης μεταφορές εμπορευμάτων.

Άρθρο 45

1. Το καθεστώς της κοινοτικής διαμετακομίσεως δεν είναι υποχρεωτικό για τις εναέριες μεταφορές εμπορευμάτων, όταν αυτά δεν υπόκεινται σε κοινοτικά μέτρα που συνεπάγονται τον έλεγχο της χρησιμοποιήσεώς τους ή του προορισμού τους.

[2. Στις περιπτώσεις κατά τις οποίες με χρήση διαδικασίας της κοινοτικής διαμετακομίσεως, η μεταφορά γίνεται, εν όλω ή εν μέρει, εναερίως, δεν συντρέχει λόγος παροχής εγγυήσεως για την κάλυψη της εναερίου διαδρομής των μεταφορών που πραγματοποιούνται από αεροπορικές εταιρείες που αναφέρονται σε πίνακα που συντάσσεται σύμφωνα με τη διαδικασία του άρθρου 57.]

Άρθρο 46

1. Το καθεστώς της κοινοτικής διαμετακομίσεως δεν είναι υποχρεωτικό για τις μεταφορές που πραγματοποιούνται δια δικτύου αγωγών.

2. Όταν γίνεται χρήση της διαδικασίας της κοινοτικής διαμετακομίσεως κατά τη μεταφορά δια δικτύου αγωγών, δεν συντρέχει λόγος παροχής εγγυήσεως.

[Άρθρο 47 Οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος περί ελευθέρας κυκλοφορίας των εμπορευμάτων, δεν εφαρμόζονται σε εμπορεύματα που σύμφωνα με το άρθρο 44, το άρθρο 45 παράγραφος 1 ή το άρθρο 46 παράγραφος 1, κυκλοφορούν υπό τη διαδικασία της εσωτερικής κοινοτικής διαμετακομίσεως μόνον επί τη προσκομίσει παραστατικού εσωτερικής κοινοτικής διαμετακομίσεως, που εκδίδεται για να αποδειχθεί ο κοινοτικός χαρακτήρας των εμπορευμάτων αυτών.]

ΤΙΤΛΟΣ V Ειδικές διατάξεις εφαρμοζόμενες στις ταχυδρομικές αποστολές

Άρθρο 48

1. Κατά παρέκκλιση του άρθρου 1, το καθεστώς της κοινοτικής διαμετακομίσεως δεν εφαρμόζεται στις ταχυδρομικές αποστολές (περιλαμβανομένων και των ταχυδρομικών δεμάτων).

[2. Οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος περί ελευθέρας κυκλοφορίας των εμπορευμάτων, εφαρμόζονται στα εμπορεύματα που περιέχονται σε αποστολές που γίνονται από ταχυδρομικό γραφείο ευρισκόμενο εντός της Κοινότητος, μόνον όταν οι συσκευασίες ή τα συνοδευτικά έγγραφα δεν φέρουν κίτρινη ετικέττα, της οποίας το υπόδειγμα καθορίζεται σύμφωνα με τη διαδικασία του άρθρου 57. Οι αρμόδιες αρχές του Κράτους μέλους της αποστολής υποχρεούνται να θέτουν ή να μεριμνούν ώστε να τίθεται η ετικέττα αυτή επί των συσκευασιών και των συνοδευτικών εγγράφων, όταν τα εμπορεύματα δεν πληρούν τους όρους που προβλέπονται στα άρθρα 9 και 10 της εν λόγω συνθήκης.]

ΤΙΤΛΟΣ VI Ειδικές διατάξεις εφαρμοζόμενες στα εμπορεύματα που συνοδεύουν τους ταξιδιώτες ή περιέχονται στις αποσκευές τους

Άρθρο 49

1. Το καθεστώς της κοινοτικής διαμετακομίσεως δεν είναι υποχρεωτικό για τις μεταφορές εμπορευμάτων που συνοδεύουν τους ταξιδιώτες ή περιέχονται στις αποσκευές τους, εφ' όσον δεν πρόκειται για εμπορεύματα που προορίζονται για εμπορικούς σκοπούς.

2. Οι διατάξεις της συνθήκης περί ιδρύσεως της Ευρωπαϊκής Οικονομικής Κοινότητος περί ελευθέρας κυκλοφορίας των εμπορευμάτων, εφαρμόζονται στα εμπορεύματα που, σύμφωνα με την παράγραφο 1, δεν κυκλοφορούν υπό το καθεστώς της κοινοτικής διαμετακομίσεως:

α) όταν δηλούνται ως κοινοτικά εμπορεύματα, χωρις να υφίσταται αμφιβολία ως προς την ειλικρίνεια της δηλώσεως αυτής και όταν η συνολική τους αξία δεν υπερβαίνει τις τριακόσιες λογιστικές μονάδες ανά ταξιδιώτη-

β) στις λοιπές περιπτώσεις, επί τη προσκομίσει παραστατικού εσωτερικής κοινοτικής διαμετακομίσεως που εκδίδεται για να αποδειχθεί ο κοινοτικός χαρακτήρας των εμπορευμάτων αυτών.

ΤΙΤΛΟΣ VII Διατάξεις περί στατιστικής [Άρθρο 50 Όταν εφαρμόζεται το καθεστώς της κοινοτικής διαμετακομίσεως, η συλλογή των στατιστικών στοιχείων της διαμετακομίσεως και της εξαγωγής βασίζεται επί του καθεστώτος αυτού.]

[Άρθρο 51 1. Τα παραστατικά T 1 και T 2 αποτελούν την πηγή των στατιστικών πληροφοριών για τη διακίνηση των εμπορευμάτων που πραγματοποιείται υπό το καθεστώς της κοινοτικής διαμετακομίσεως.

2. Σε περίπτωση εφαρμογής των καθεστώτων που αναφέρονται στο άρθρο 7 παράγραφοι 1 και 2, τα παραστατικά που προβλέπονται για τα καθεστώτα αυτά αποτελούν τη βάση για τις στατιστικές πληροφορίες της διαμετακομίσεως.

Σε περίπτωση που αναφέρεται στο άρθρο 7 παράγραφος 1 δεύτερο εδάφιο, κάθε Κράτος μέλος λαμβάνει μέτρα που εξασφαλίζουν τη συγκέντρωση των στατιστικών πληροφοριών.

3. Όταν η ίδια διακίνηση εμπορευμάτων οδηγεί στη διαδοχική έκδοση εθνικού παραστατικού διαμετακομίσεως και παραστατικού T 1 ή T 2, μόνον το τελευταίο αυτό αποτελεί την βάση για τις στατιστικές πληροφορίες.]

[Άρθρο 52 Μέχρις ότου, προτάσει της Επιτροπής, το Συμβούλιο των Υπουργών καθορίσει τις διατάξεις σχετικά με την ενοποίηση της στατιστικής της διαμετακομίσεως:

α) Το τελωνείο αναχωρήσεως διαβιβάζει χωρίς καθυστέρηση στην υπηρεσία, η οποία είναι αρμοδία στο Κράτος μέλος αναχωρήσεως για τη στατιστική του εξωτερικού εμπορίου, κεκυρωμένο αντίγραφο του αντιτύπου του παραστατικού T 1 ή T 2 που του επεστράφη από το τελωνείο προορισμού. Το τελευταίο αυτό αντίτυπο πρέπει να περιέχει όλα τα αναγκαία στοιχεία για τη στατιστική καταγραφή της πράξεως κοινοτικής διαμετακομίσεως σε όλα τα Κράτη μέλη τα οποία αφορά.

β) Το τελωνείο προορισμού διαβιβάζει χωρίς καθυστέρηση στην υπηρεσία, η οποία είναι αρμοδία στο Κράτος μέλος προορισμού για τη στατιστική του εξωτερικού εμπορίου, κεκυρωμένο αντίγραφο του αντιτύπου του παραστατικού T 1 ή T 2 που φυλάσσεται από αυτήν. Το τελευταίο αυτό αντίτυπο πρέπει να περιέχει όλα τα αναγκαία στοιχεία για την στατιστική καταγραφή της πράξεως κοινοτικής διαμετακομίσεως σε όλα τα Κράτη μέλη τα οποία αφορά.

γ) Η αρμοδία υπηρεσία για τη στατιστική του εξωτερικού εμπορίου του Κράτους μέλους αναχωρήσεως, διαβιβάζει χωρίς καθυστέρηση στις αρμόδιες υπηρεσίες για τη στατιστική του εξωτερικού εμπορίου των λοιπών Κρατών μελών τα οποία αφορά η πράξη κοινοτικής διαμετακομίσεως, πλην της υπηρεσίας του Κράτους μέλους προορισμού, τα στοιχεία που περιέχονται στο αντίτυπο του παραστατικού T 1 ή T 2 και τα οποία της διεβιβάσθησαν κατά τις διατάξεις που αναφέρονται στην περίπτωση α.]

[Άρθρο 53 Το αρμόδιο τελωνείο διαβιβάζει χωρίς καθυστέρηση στην υπηρεσία, η οποία είναι αρμοδία στο Κράτος μέλος της εξαγωγής η επανεξαγωγής για τη στατιστική του εξωτερικού εμπορίου, το αντίτυπο του παραστατικού εξαγωγής ή επανεξαγωγής που προορίζεται για αυτήν.]

Άρθρο 54

Ο κυρίως υπόχρεος ή ο εξουσιοδοτημένος αντιπρόσωπός του υποχρεούται, κατόπιν αιτήσεως των αρμοδίων εθνικών υπηρεσιών για τη στατιστική του εξωτερικού εμπορίου, να παρέχει κάθε πληραφορία σχετική με το παραστατικό T 1 ή T που είναι αναγκαία για την επεξεργασία των στατιστικών αυτών στοιχείων.

[ΤΙΤΛΟΣ VIII Διατάξεις σχετικές με την Επιτροπή Κοινοτικής Διαμετακομίσεως

Άρθρο 55

1. Συνιστάται Επιτροπή Κοινοτικής Διαμετακομίσεως, η οποία καλείται στο εξής "επιτροπή", αποτελουμένη από αντιπροσώπους των Κρατών μελών και προεδρευομένη από αντιπρόσωπο της Επιτροπής.

2. Η επιτροπή καταρτίζει τον κανονισμό της.]

[Άρθρο 56 Η επιτροπή δύναται να εξετάζει κάθε ζήτημα σχετικό με την εφαρμογή του παρόντος κανονισμού που υποβάλλει ο προέδρός της είτε με δική του πρωτοβουλία είτε κατόπιν αιτήσεως του αντιπροσώπου Κράτους μέλους.]

[Άρθρο 57 1. Σύμφωνα με τη διαδικασία των παραγράφων 2 και 3, θεσπίζονται οι αναγκαίες διατάξεις:

α) για την εφαρμογή των άρθρων 2, 4, 7, 8, 9, 32, 34, 35, 41, 45 και 59-

β) για την προσαρμογή του καθεστώτος της κοινοτικής διαμετακομίσεως με σκοπό την εφαρμογή ορισμένων κοινοτικών μέτρων που συνεπάγονται τον έλεγχο της χρησιμοποιήσεως ή του προορισμού των εμπορευμάτων που αποτελούν αντικείμενο των μέτρων αυτών-

γ) για την απλοποίηση των διατυπώσεων των σχετικών με τις διαδικασίες της κοινοτικής διαμετακομίσεως, ιδίως της εσωτερικής, ή για την προσαρμογή τους στις ανάγκες που προκύπτουν από την ιδιομορφία ορισμένων εμπορευμάτων.

Σύμφωνα με τη διαδικασία αυτή καθορίζονται ομοίως τα υποδείγματα των εντύπων που αναφέρονται στα άρθρα 12, 22, 30, 39 και 48. Τα υποδείγματα αυτά δύνανται να διαφέρουν από εκείνα που ήταν προσηρτημένα στον κανονισμό (ΕΟΚ) αριθ. 542/69, κατά το μέτρο που απαιτείται από την ιδιομορφία ορισμένων εμπορευμάτων ή από τεχνικές ανάγκες.

2. Ο αντιπρόσωπος της Επιτροπής υποβάλλει στην επιτροπή σχέδιο των προς θέσπιση διατάξεων. Η επιτροπή διατυπώνει τη γνώμη της επί του σχεδίου αυτού εντός προθεσμίας την οποία ο πρόεδρος δύναται να ορίσει σε συνάρτηση με το επείγον του σχετικού ζητήματος. Αποφαίνεται με πλειοψηφία σαράντα μιας ψήφων. Οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της Συνθήκης. Ο πρόεδρος δεν ψηφίζει.

3. α) Η Επιτροπή θεσπίζει τις υπό μελέτη διατάξεις, αν αυτές είναι σύμφωνες προς τη γνώμη της επιτροπής.

β) Αν οι υπό μελέτη διατάξεις δεν είναι σύμφωνες προς τη γνώμη της επιτροπής ή αν δεν έχει διατυπωθεί γνώμη, η Επιτροπή υποβάλλει αμελλητί πρόταση στο Συμβούλιο, σχετική με τις προς θέσπιση διατάξεις. Το Συμβούλιο αποφασίζει με ειδική πλειοψηφία.

γ) Αν, εντός τριών μηνών από της υποβολής της προτάσεως στο Συμβούλιο, τούτο δεν έχει αποφασίσει, οι προτεινόμενες διατάξεις θεσπίζονται από την Επιτροπή.]

[ΤΙΤΛΟΣ IX Τελικές διατάξεις

Άρθρο 58

Κατά παρέκκλιση του παρόντος κανονισμού, το Βέλγιο, το Λουξεμβούργο και οι Κάτω Χώρες δύνανται να εφαρμόζουν στα παραστατικά κοινοτικής διαμετακομίσεως τις συμφωνίες που συνήψαν ή θα συνάψουν μεταξύ τους, με σκοπό τον περιορισμό ή την κατάργηση των διατυπώσεων διελεύσεως των βελγο-λουξεμβουργιανών και βελγο-ολλανδικών συνόρων.]

[Άρθρο 59 1. Τα παραρτήματα του παρόντος κανονισμού αποτελούν αναπόσπαστο μέρος του.

2. Τα υποδείγματα που προβλέπονται στα παραρτήματα αυτά δύνανται να προσαρμόζονται, σύμφωνα με τη διαδικασία του άρθρου 57, στις ανάγκες που προκύπτουν από την ιδιομορφία ορισμένων εμπορευμάτων ή από τεχνικές ανάγκες.]

[Άρθρο 60 Κάθε Κράτος μέλος ενημερώνει την Επιτροπή περί των διατάξεων που θεσπίζει για την εφαρμογή του παρόντος κανονισμού.

Η Επιτροπή ανακοινώνει τις πληροφορίες αυτές στα λοιπά Κράτη μέλη.]

[Άρθρο 61 1. Ο κανονισμός (ΕΟΚ) αριθ. 542/69 καταργείται.

2. Σε όλες τις κοινοτικές πράξεις, εκτός του παρόντος κανονισμού, όπου γίνεται παραπομπή στον κανονισμό (ΕΟΚ) αριθ. 542/69, σε συγκεκριμένα άρθρα του κανονισμού αυτού ή σε κανονισμούς που εξεδόθησαν για την εφαρμογή του σύμφωνα με τη διαδικασία των παραγράφων 2 και 3 του άρθρου 58, η παραπομπή αυτή θεωρείται ότι γίνεται στον παρόντα κανονισμό ή στους κανονισμούς που θα εκδοθούν για την εφαρμογή του.]

Προσάρτημα II Κανονισμός περί των διατάξεων εφαρμογής καθώς επίσης και των μέτρων απλουστεύσεως του καθεστώτος της κοινοτικής διαμετακομίσεως -(ΕΟΚ) αριθ. 223/77 της 22ας Δεκεμβρίου 1976- ΤΙΤΛΟΣ I ΔΙΑΤΑΞΕΙΣ ΠΕΡΙ ΤΩΝ ΕΝΤΥΠΩΝ ΚΑΙ ΤΗΣ ΧΡΗΣΙΜΟΠΟΙΗΣΕΩΣ ΤΟΥΣ ΣΤΟ ΠΛΑΙΣΙΟ ΤΟΥ ΚΑΘΕΣΤΩΤΟΣ ΤΗΣ ΚΟΙΝΟΤΙΚΗΣ ΔΙΑΜΕΤΑΚΟΜΙΣΕΩΣ ΤΜΗΜΑ I ΕΝΤΥΠΑ

Άρθρο 1

1. Τα έντυπα επί των οποίων συντάσσονται οι δηλώσεις κοινοτικής διαμετακομίσεως, πλην των θέσεών τους οι οποίες προορίζονται για εθνικές χρήσεις, πρέπει να ανταποκρίνονται προς τα υποδείγματα που αναφέρονται στα παραρτήματα I έως IV. Οι δηλώσεις αυτές χρησιμοποιούνται σύμφωνα με τις διατάξεις του κανονισμού (ΕΟΚ) αριθ. 222/77 και με εκείνες των άρθρων 3 και 4 του παρόντος κανονισμού.

2. Πίνακες φορτώσεως που ανταποκρίνονται προς το υπόδειγμα το οποίο παρατίθεται στο παράρτημα V, δύνανται, σύμφωνα με τους όρους των άρθρων 5 έως 9, να χρησιμοποιούνται ως το περιγραφικό μέρος των δηλώσεων κοινοτικής διαμετακομίσεως. Η χρησιμοποίησή τους ουδόλως επηρεάζει τις υποχρεώσεις όσον αφορά τις διατυπώσεις εξαγωγής, επανεξαγωγής, εισαγωγής και επανεισαγωγής όπως επίσης και εκείνες που αφορούν τα αντίστοιχα έντυπα.

[3. Το έντυπο επί του οποίου συντάσσεται το ειδικό αντίτυπο του παραστατικού κοινοτικής διαμετακομίσεως, το οποίο καλείται στο εξής "αντίτυπο ελέγχου T αριθ. 5" χρησιμοποιούμενο ως αποδεικτικό του ότι τα εμπορεύματα που αφορά εχρησιμοποιήθησαν για καθορισμένο σκοπό ή κατέληξαν σε καθορισμένο προορισμό, πρέπει να ανταποκρίνεται προς το υπόδειγμα που παρατίθεται στο παράρτημα VI. Το αντίτυπο ελέγχου T αριθ. 5 εκδίδεται και χρησιμοποιείται σύμφωνα με τις διατάξεις των άρθρων 10 έως 13.]

4. Το έντυπο επί του οποίου συντάσσεται το δελτίο διελεύσεως για την εφαρμογή του άρθρου 22 του κανονισμού (ΕΟΚ) αριθ. 222/77, πρέπει να ανταποκρίνεται προς το υπόδειγμα που παρατίθεται στο παράρτημα VII.

5. Το έντυπο επί του οποίου συντάσσεται η απόδειξη παραλαβής που πιστοποιεί την προσκόμιση στο τελωνείο προορισμού παραστατικού κοινοτικής διαμετακομίσεως και/ή αντιτύπου ελέγχου T αριθ. 5, όπως επίσης και της εμπορευματικής αποστολής στην οποία αυτό αντιστοιχεί, πρέπει να ανταποκρίνεται προς το υπόδειγμα που παρατίθεται στο παράρτημα VIII. Η απόδειξη παραλαβής εκδίδεται και χρησιμοποιείται σύμφωνα με τις διατάξεις του άρθρου 15.

[6. Το έντυπο επί του οποίου συντάσσεται το πιστοποιητικό εγγυήσεως που προβλέπεται στο άρθρο 30 παράγραφος 3 του κανονισμού (ΕΟΚ) αριθ. 222/77, πρέπει να ανταποκρίνεται προς το υπόδειγμα που παρατίθεται στο παράρτημα IX. Το πιστοποιητικό εγγυήσεως εκδίδεται και χρησιμοποιείται σύμφωνα με τις διατάξεις των άρθρων 18 έως 21.]

7. Το έντυπο επί του οποίου συντάσσεται ο τίτλος της κατ αποκοπή εγγυήσεως, πρέπει να ανταποκρίνεται προς το υπόδειγμα που παρατίθεται στο παράρτημα X. Οι μνείες, που περιλαμβάνονται στην οπίσθια όψη του υποδείγματος τούτου, δύνανται εν τούτοις, να αναγράφονται στο άνω μέρος της προσθίας όψεως, προ της ενδείξεως "Εγγυητής"- οι λοιπές μνείες παραμένουν αμετάβλητες. Ο τίτλος της κατ' αποκοπήν εγγυήσεως εκδίδεται και χρησιμοποιείται σύμφωνα με τις διατάξεις των άρθρων 22 έως 25.

8. Το έντυπο επί του οποίου συντάσσεται το παραστατικό εσωτερικής κοινοτικής διαμετακομίσεως T2L για να αποδειχθεί ο κοινοτικός χαρακτήρας των εμπορευμάτων που δεν κυκλοφορούν υπό το καθεστώς της κοινοτικής διαμετακομίσεως, πρέπει να ανταποκρίνεται προς το υπόδειγμα που παρατίθεται στο παράρτημα ΧI. Το παραστατικό T2L εκδίδεται και χρησιμοποιείται σύμφωνα με τις διατάξεις του τίτλου V.

[9. Το υπόδειγμα της κίτρινης ετικέττας που προβλέπεται στο άρθρο 48 παράγραφος 2 του κανονισμού (ΕΟΚ) αριθ. 222/77 παρατίθεται στο παράρτημα XII.]

Άρθρο 2

1. Ο χάρτης, επί του οποίου τυπώνονται τα έντυπα των δηλώσεων κοινοτικής διαμετακομίσεως, των πινάκων φορτώσεως, των δελτίων διελεύσεως και των αποδείξεων παραλαβής, είναι χάρτης γραφής, διαβρεγμένος με κόλλα, βάρους τουλάχιστον 40 γραμμαρίων κατά μ2. Για τα έντυπα των δηλώσεων κοινοτικής διαμετακομίσεως και των πινάκων φορτώσεως, πρέπει αυτός να είναι επαρκώς αδιαφανής έτσι, ώστε οι ενδείξεις που αναφέρονται στην μία όψη να μην επηρεάζουν το ευανάγνωστο των ενδείξεων που αναφέρονται στην άλλη όψη και η 0αντοχή του πρέπει να είναι τέτοια ώστε κατά τη συνήθη χρήση, ούτε να σχίζεται, ούτε να τσαλακώνεται.

2. Ο χάρτης, επί του οποίου τυπώνονται τα έντυπα των τίτλων κατ' αποκοπή εγγυήσεως και των παραστατικών εσωτερικής κοινοτικής διαμετακομίσεως T2L είναι χάρτης γραφής, άνευ μηχανικών πολτών, διαβρεγμένος με κόλλα, βάρους τουλάχιστον 55 γραμμαρίων κατά μ2. Φέρει έντυπη κυματοειδή διάταξη συμπλέκτων γραμμών, η οποία καθιστά εμφανή κάθε παραποίηση με μηχανικά ή χημικά μέσα. Η έντυπη αυτή διάταξη γραμμών είναι:

- χρώματος ερυθρού, για τους τίτλους κατ' αποκοπήν εγγυήσεως,

- χρώματος πρασίνου, για τα παραστατικά εσωτερικής κοινοτικής διαμετακομίσεως T2L.

3. Ο χάρτης, επί του οποίου τυπώνονται τα έντυπα του πιστοποιητικού εγγυήσεως, είναι χάρτης άνευ μηχανικών πολτών βάρους τουλάχιστον 100 γραμμαρίων κατά μ2. Φέρει, και στις δύο όψεις, έντυπη κυματοειδή διάταξη συμπλέκτων γραμμών χρώματος πρασίνου, η οποία καθιστά εμφανή κάθε παραποίηση με μηχανικά ή χημικά μέσα.

4. Ο χάρτης που αναφέρεται στις παραγράφους 1,2 και 3 είναι χρώματος λευκού, εκτός του χάρτου των εντύπων των δηλώσεων εσωτερικής κοινοτικής διαμετακομίσεως, για τα οποία χρησιμοποιείται χάρτης χρώματος ανοικτού κυανού, και του χάρτου των εντύπων των πινάκων φορτώσεως, για τα οποία η εκλογή του χρώματος εναπόκειται στους ενδιαφερομένους.

5. Οι διαστάσεις των εντύπων είναι:

α) 210 x 297 χλστ. για τις δηλώσεις κοινοτικής διαμετακομίσεως, τους πίνακες φορτώσεως και τα παραστατικά εσωτερικής κοινοτικής διαμετακομίσεως T2L, με ανώτατη επιτρεπόμενη ανοχή, ως προς το μήκος, 5 χλστ. επί έλαττον και 8 χλστ. επί πλέον-

β) 210 x 148 χλστ. για τα δελτία διελεύσεως και τα πιστοποιητικά εγγυήσεως-

γ) 148 x 105 χλστ. για τις αποδείξεις παραλαβής και τους τίτλους κατ' αποκοπή εγγυήσεως.

6. Τα έντυπα τυπώνονται και συμπληρώνονται σε μία από τις επίσημες γλώσσες της Κοινότητος.

Η γλώσσα που πρέπει να χρησιμοποιείται, όσον αφορά τα έντυπα των δηλώσεων κοινοτικής διαμετακομίσεως, των πινάκων φορτώσεως και των παραστατικών εσωτερικής κοινοτικής διαμετακομίσεως T2L, καθορίζεται από τις αρμόδιες αρχές του Κράτους μέλους αναχωρήσεως και, εφ' όσον είναι ανάγκη, οι αρμόδιες αρχές άλλου Κράτους μέλους, στις οποίες πρέπει να προσκομίζονται τα έγγραφα αυτά, δύνανται να απαιτούν τη μετάφραση στην επίσημη γλώσσα ή σε μία από τις επίσημες γλώσσες του Κράτους μέλους τούτου.

Όσον αφορά το πιστοποιητικό εγγυήσεως, η επίσημη γλώσσα που πρέπει να χρησιμοποιείται καθορίζεται από τις αρμόδιες αρχές του Κράτους μέλους στο οποίο υπάγεται το τελωνείο εγγυήσεως.

7. Τα έντυπα των δηλώσεων κοινοτικής διαμετακομίσεως και του τίτλου της κατ' αποκοπή εγγυήσεως πρέπει να φέρουν το όνομα και τη διεύθυνση του τυπογράφου ή σήμα που επιτρέπει την εξακρίβωση της ταυτότητος αυτού. Ο τίτλος της κατ' αποκομήν εγγυήσεως φέρει επί πλέον, για την εξατομίκευσή του, αριθμό σειράς.

8. Τα Κράτη μέλη αναλαμβάνουν ή αναθέτουν την εκτύπωση των εντύπων των πιστοποιητικών εγγυήσεως. Κάθε πιστοποιητικό πρέπει να φέρει αριθμό που επιτρέπει την εξακρίβωση της ταυτότητός του.

9. Τα Κράτη μέλη αναθέτουν, ομοίως, την εκτύπωση των εντύπων των παραστατικών εσωτερικής κοινοτικής διαμετακομίσεως T2L. Τα έντυπα αυτά δύνανται, ομοίως, να τυπώνονται από τυπογραφεία εγκεκριμένα από το Κράτος μέλος όπου είναι εγκατεστημένα. Στην τελευταία αυτή περίπτωση, σε κάθε έντυπο γίνεται μνεία της σχετικής εγκρίσεως. Κάθε έντυπο πρέπει να περιέ